Source: http://docplayer.hu/1373593-Uj-eletvezetesi-modell-a-pszichoszocialis-fogyatekossaggal-elok-szamara-a-tamogatott-lakhatasban-intezmenyi-ferohely-kivaltas.html
Timestamp: 2016-10-25 20:01:13+00:00

Document:
⭐ÚJ ÉLETVEZETÉSI MODELL A PSZICHOSZOCIÁLIS FOGYATÉKOSSÁGGAL ÉLŐK SZÁMÁRA A TÁMOGATOTT LAKHATÁSBAN INTÉZMÉNYI FÉRŐHELY KIVÁLTÁS
ÚJ ÉLETVEZETÉSI MODELL A PSZICHOSZOCIÁLIS FOGYATÉKOSSÁGGAL ÉLŐK SZÁMÁRA A TÁMOGATOTT LAKHATÁSBAN INTÉZMÉNYI FÉRŐHELY KIVÁLTÁS
Download "ÚJ ÉLETVEZETÉSI MODELL A PSZICHOSZOCIÁLIS FOGYATÉKOSSÁGGAL ÉLŐK SZÁMÁRA A TÁMOGATOTT LAKHATÁSBAN INTÉZMÉNYI FÉRŐHELY KIVÁLTÁS"
1 ÚJ ÉLETVEZETÉSI MODELL A PSZICHOSZOCIÁLIS FOGYATÉKOSSÁGGAL ÉLŐK SZÁMÁRA A TÁMOGATOTT LAKHATÁSBAN INTÉZMÉNYI FÉRŐHELY KIVÁLTÁS Készült a Fogyatékos Személyek Esélyegyenlőségéért Közhasznú Nonprofit Kft. megbízásából a TÁMOP / azonosítószámú A fizikai és info-kommunikációs akadálymentesítés szakmai tudásának kialakítása című kiemelt projekt mentorszolgáltatás komponensének keretében Budapest, október 15. Fogyatékos Személyek Esélyegyenlőségéért Közhasznú Nonprofit Kft. Cím: H Budapest, Damjanich utca 4. Telefon: (+36 1) E.mail cím: http: Felnőttképzési nyilvántartási szám: Nyilvántartásba vételi szám: E /2014 Intézményi Akkreditációs Lajstromszám: AL2 A tanulmányt készítették: Balog-Urbanovszky Zsuzsanna Csizmadiáné Szabó Mária dr. Grósz Attila Pál Fodor Valéria Herold Krisztián Mihaldinecz Csaba Petri Gábor dr. Simon Lajos Prof. dr. Szabó Lajos Szentkatolnay Miklós Szőke Zsolt ELTE TÁTK szociálpolitika szakán tanult, az FSZK Rehabilitáció- Érték-Változás (RÉV) projektjében az Országos Munkaerő-piaci Szolgáltató és Szakmai Támogató Hálózat felállításában vállalt szerepet. Jelenleg az FSZK Mentorhálózati Koordinációs Iroda mentor koordinátora. Szociálpedagógus, családpedagógus, okleveles szociális munkás, a Horgony Alapítvány szolgáltatásvezetője. Célja, hogy felelősséggel hozzájáruljon a pszichoszociális fogyatékossággal élők rehabilitációjához, támogassa teljes felépülésüket. Pszichiáter szakorvos. A Siófoki Pszichiátriai Gondozó és Szakrendelő, valamint a Közösségi Szolgáltatások Dél- Balaton vezetője óta dolgozik közösségi pszichiátria és 2012 óta szenvedélybetegek közösségi ellátásában. Tanácsadó szakpszichológus, közgazda, intézményi férőhely kiváltási szervezet-átalakítási kulcsmentor, a kiváltást segítő mentorszolgáltatáshoz készült módszertani kézikönyv készítője óta számos szociális szolgáltatást fejlesztő projekt fejlesztés-módszertani tanácsadója. Szakvizsgázott szociálpolitikus, intézményi férőhely kiváltási szakmentor. Több pszichiátriai szociális szolgáltatás területi megszervezésében vállalt szerepet. Szakterülete az interprofesszionális együttműködéseken alapuló közös esetvitel facilitálása. Szociális munkás, közösségi pszichiátriai gondozó. Munkájának középpontjában a pszichiátriai terepmunka, pszichiátriai betegséggel élők interakciójának sajátosságai, továbbá mozgás és sportterápiás aktivitások állnak. Ashoka tag. Érdekvédő, a European Disability Forum kuratóriumi tagja, a Trinity College Dublin vendég-kutató asszisztense, 2011 óta a Mental Health Europe nevű európai pszichiátriai érdekvédelmi szervezet munkatársa, illetve külső szakértője. 15 éve dolgozik fogyatékos és pszichiátriai területen érdekvédelmi programokban, szolgáltatástervezésben és jogszabály-fejlesztésben. Pszichiáter, pszichoterapeuta és a pszichiátriai orvosi rehabilitáció szakorvosa. A közösségi pszichiátriai ellátás, a nappali ellátás és a foglalkoztatási rehabilitáció területén működő Moravcsik Alapítvány Kuratórium elnöke. A Semmelweis Egyetem Pszichiátriai és Pszichoterápiás Klinika Integrált Közösségi Pszichiátriai Csoport vezetője, egyetemi docens. Klinikai szakpszichológus, c. egyetemi tanár (ELTE Társadalomtudományi Kar Szociális Munka Tanszék), NCSSZI Közösségi koordinátor és gondozó képzés Esetmenedzsment tárgy oktatója, több esetmunka tankönyv szerzője. Szociálpolitikus, a TÁMOP / sz. kiemelt projekt vezetője az FSZK-ban, intézményi férőhely kiváltási szakértő. Tapasztalati szakértő, a Lélek-Hang Egyesület elnöke, a Pszichiátriai Érdekvédelmi Fórum alelnöke, az Intézményi Férőhely Kiváltást Koordináló Országos Testület tagja. 23 TARTALOMJEGYZÉK 1. VEZETŐI ÖSSZEFOGLALÓ BEVEZETŐ A TANULMÁNY CÉLJA AZ ÚJ SZOLGÁLTATÁSI MODELL ALAPELVEI, ÉRTÉKEI A PSZICHIÁTRIAI ELLÁTÁSRA VONATKOZÓ JOGSZABÁLYOK FEJLŐDÉSE, NEMZETKÖZI EGYEZMÉNYEK LÉTREJÖTTE, CIVIL SZERVEZETEK TÖREKVÉSEI A PSZICHOSZOCIÁLIS FOGYATÉKOSSÁGGAL ÉLŐK SZÁMÁRA SZÓLÓ KÖZÖSSÉGI SZOLGÁLTATÁSOK ÉS JOGSZABÁLYI FELTÉTELEK PSZICHOSZOCIÁLIS FOGYATÉKOSSÁGGAL ÉLŐK TÁMOGATOTT LAKHATÁSBAN ÉRINTETT CÉLCSOPORTJA EGÉSZSÉGÜGYI SZOLGÁLTATÓI HÁLÓZAT ÉS EGÉSZSÉGÜGYI FELADATOK SZOCIÁLIS SZOLGÁLTATÁSOK A PSZICHOSZOCIÁLIS FOGYATÉKOSSÁGGAL ÉLŐK SZÁMÁRA A TÁMOGATOTT LAKHATÁS ÉS A KÖZÖSSÉGI ELLÁTÁS TERÉN SZOLGÁLTATÁST NYÚJTÓ SZAKEMBEREK TEVÉKENYSÉGEINEK EGYBEVETÉSE KULCSSZEMÉLYEK: AZ ESETFELELŐS ÉS A KÍSÉRŐ TÁMOGATÓ SZAKEMBEREK FELKÉSZÍTÉSE A TÁMOGATOTT LAKHATÁS KERETÉBEN TÖRTÉNŐ SZOLGÁLTATÁSNYÚJTÁSRA A PSZICHOSZOCIÁLIS FOGYATÉKOSSÁGGAL ÉLŐ EMBEREK KOMPLEX SZÜKSÉGLETFELMÉRÉSE ÉS EGYÉNI SZOLGÁLTATÁSI TERV KÉSZÍTÉSE INTÉZMÉNYBEN LAKÓ, PSZICHOSZOCIÁLIS FOGYATÉKOSSÁGGAL ÉLŐ EMBEREK TÁMOGATOTT LAKHATÁSRA TÖRTÉNŐ FELKÉSZÍTÉSE TÁMOGATÓ KÖRNYEZET KIALAKÍTÁSA CSELEKVŐKÉPESSÉG ÉS GONDNOKSÁGI RENDSZER SZEMÉLYES OMBUDSMAN - EGY ÚJ MODELL FOGLALKOZTATÁS, MUNKAVÁLLALÁS ELŐSEGÍTÉSE FEJLESZTÉS: MOZGÁS-, TEST-, SPORT- ÉS SZÍNHÁZTERÁPIÁS AKTIVITÁSOK, A KÖRNYEZET GONDOZÁSA MELLÉKLET PSZICHIÁTRIAI BETEGSÉGGEL ÉLŐK SZENVEDÉLYBETEGSÉGGEL KAPCSOLATOS PROBLÉMÁI VESZÉLYEZTETŐ ÁLLAPOT ÉS KEZELÉSE A TÁMOGATOTT LAKHATÁSBAN FELÉPÜLÉS ALAPÚ MEGKÖZELÍTÉS AZ ÉLETVITELI TÁMOGATÁS MÓDSZERTANI ALAPJAI - AZ ÉLETVITELI TÁMOGATÁS ERŐFORRÁSOKON ALAPULÓ MODELLJE KAPCSOLATOK FELTÉRKÉPEZÉSE PSZICHOSZOCIÁLIS FOGYATÉKOSSÁGGAL ÉLŐK FELKÉSZÍTÉSE A KORAI TÜNETEK FELISMERÉSÉRE ÉS A SEGÍTSÉGKÉRÉSRE TERÁPIÁS MÓDSZEREK4 1. Vezetői összefoglaló Magyarországon az intézmény férőhely kiváltási folyamat a fogyatékos személyek számára ápolástgondozást nyújtó szociális intézményi férőhelyek kiváltásának stratégiájáról és a végrehajtásával kapcsolatos kormányzati feladatokról szóló 1257/2011 (VII.21.) számú kormányhatározattal vette kezdetét. A megkezdett kiváltási folyamatban két olyan intézmény vesz részt, amely pszichoszociális fogyatékossággal élő emberek ellátásával foglalkozik. A velük való közös munka során derült fény arra, hogy korlátozott módszertani bázis áll rendelkezésre az intézményben élők és dolgozók megfelelő felkészüléséhez, továbbá hiányosak azok a feltételek is, amelyek a támogatott lakhatási modell hatékony működtetéséhez szükségesek. A nagy intézményből a támogatott lakhatásba való átalakulás rendkívül érzékeny folyamat, eredményes megvalósulása kiemelten fontos érdek, ezért a változtatási folyamat szakmai támogatása az akadályok elhárítása és a lehetőségek kiaknázása érdekében szakpolitikai felelősség is. Tanulmányunk célja olyan változtatások kezdeményezése döntéshozói, végrehajtói, valamint intézményi és szakmai szinten egyaránt, amelyek elősegítik a pszichoszociális fogyatékossággal élő emberek önálló életvitelének megvalósulását a támogatott lakhatás körülményei között. Ajánlásainkban érvényesül a nemzetközi szinten elterjedt felépülést hirdető megközelítés is, amely a pszichiátriai diagnózissal élőkről szóló gondolkodást jelentősen átalakította, és amelyben jelentős szerepet játszottak a hagyományos orvostudományon kívüli tudományágak és az érintettek mozgalmai is. A tanulmányban szereplő főbb javaslatok: - Az intézményi reform felgyorsítása indokolt, a meghatározott 30 éves időtáv helyett év alatt javasoljuk az intézményi férőhely kiváltás megvalósítását. - Az intézményi férőhely kiváltási program és a támogatott lakhatás komplex szolgáltatási hálózat nélkül nem kivitelezhető, ezért a szociális és az egészségügyi pszichiátriai szolgáltatások párhuzamos fejlesztése szükséges. Ezen belül a bizonyítottan eredményes és költséghatékony otthon közeli ellátórendszer elemeinek biztosítása elengedhetetlen. A közösségi pszichiátriai ellátás és a nappali ellátás biztosítása az intézményi férőhely kiváltással összefüggően stratégiai feladat. Sürgető a pszichiátriai gondozók fejlesztése, a finanszírozási, az emberi erőforrás problémák megoldása, szervezeti, szakmai innováció facilitálása. Az eredményesség érdekében szükség lehet a gondozók kórházi rendszerről történő leválasztására is. A támogatott lakhatás és a közösségi, valamint a nappali ellátások együttes területi és kapacitásbeli erősítésével multiplikátorhatás érhető el, amelynek kedvező hatását az egészségügyi szolgáltatói kör is hasznosíthatja. A szükséges további szakmai fejlesztések érdekében az egészségügyi és a szociális szektor közötti jobb koordináció lehetőségeit áttekintő szakértői csoport létrehozását javasoljuk az Emberi Erőforrások Minisztériumában, az érintett pszichiátriai ellátottak és szakértőinek részvételével. - A pszichoszociális fogyatékossággal élő emberek támogatott lakhatását a közösségi ellátások és nappali ellátások szakmai bázisára és tapasztalatára célszerű építeni, mivel a közösségi alapellátás munkamódszertana jól illeszkedik a támogatott lakhatás koncepciójához. A támogatott lakhatás keretében működő szolgáltatások hangsúlya a hosszú távú életviteli támogatáson nyugvó autonóm életvitelt segítő program megvalósításán van. Fontos feladat a helyi közösségi befogadás elősegítése, a szomszédsági közösségi kapcsolatok építése (networking), a személyes kapcsolati háló újraépítése és a társas támogatás erősítése. Az intézmény kiváltási programban ez egy olyan új feladat, amelynek módszertani alapjait ki kell dolgozni, mert hazai viszonyok között a segítő munka ezen része elhanyagolt terület. 45 - A pszichoszociális fogyatékossággal élő emberek támogatott lakhatásának biztosításában kulcsszerepet játszó esetfelelősök és kísérő támogatók szakmai felkészítése céljából ki kell dolgozni e tevékenységi területekre irányuló szakmai felkészítő program képzési anyagát. Javasoljuk ezeknek a képzettségeknek jogszabályban rögzített megjelenését, mint képesítési alkalmazási követelményt. A felkészítő programok, képzések, továbbképzések kidolgozására egy stabil munkacsoport létrehozása indokolt, háttérben egy, az intézményi férőhely kiváltást koordináló irodával, amely - többek között - gondoskodik a képzési programok kidolgozásáról, biztosítja a képzőket, szervezi a képzéseket, regionális szakmai konzultációkat indít, stb. - A kiváltásra kerülő intézmények szakembereinek felkészülését több programelemmel szükséges bővíteni. Ilyenek lehetnek: - Egy utazó team felállítása, melynek tagjai helyben, eseti jelleggel, részben strukturált, részben interaktív programmal segítik a kiváltásra kerülő intézmények menedzsmentjét és szakembereit a kiváltásra való felkészülésben és annak megvalósításában. - A kiváltást megvalósító intézmények szakmai felkészülésük, és a kiváltás sikeres végrehajtása, a számos új típusú feladat ellátása érdekében lépjenek partneri/mentori kapcsolatba jól működő közösségi és nappali ellátást nyújtó szolgáltatókkal, továbbá pszichoszociális fogyatékossággal élők foglalkoztatásában gyakorlattal, módszertani felkészültséggel bíró szervezetekkel. Szakmai bevonásukra pályázati forrást is lehessen felhasználni. - Magyarországon nem áll rendelkezésre egy országosan terjeszthető, írott módszertan a pszichoszociális fogyatékossággal élő emberek foglalkozási rehabilitációs szolgáltatásaira vonatkozóan. Ezt mihamarabb pótolni szükséges, építve a már létező gyakorlati tapasztalatokra. - A kiváltás során, ill. azt követően figyelembe véve a pszichoszociális fogyatékossággal élő emberek autonómiájának, önrendelkezésének növelésére irányuló fejlesztő folyamatot kezdeményezni szükséges a jelenleg kizáró/teljesen korlátozó gondnokság alatt álló személyek felülvizsgálatát a részlegesen korlátozó gondnokság és a támogatott döntéshozatal irányába. A bíróságok vizsgálják felül a gondnokság alatt lévők cselekvőképességét. - Jogszabályi keretek átalakítása is indokolt lehet az alábbi elemek tekintetében: - A támogatott lakhatás és a szociális alapszolgáltatások finanszírozását illeszteni szükséges, tisztázva azt a kérdést is, hogy a támogatott lakhatási szolgáltatás mellett szükségessé váló egyéb szolgáltatások pl. nappali ellátás, közösségi pszichiátriai szolgáltatás igénybevétele esetén hogyan oszlik meg a költségvetési támogatás az egyes szolgáltatások és szolgáltatók között. - A szolgáltatások megállapításához a pszichoszociális fogyatékossággal élő emberek célcsoportjára a komplex szükségletfelmérő eszköz specifikus átalakítása szükséges. - A támogatott lakhatásnál elkészítendő egyéni szolgáltatási terv csak az intézményvezető és a pszichoszociális fogyatékossággal élő személy (ha van, akkor a gondnoka is) közötti megállapodás legyen. A többi szociális szolgáltatóval kapcsolatos egyéni szolgáltatási tervre épülő megállapodás külön kerüljön formalizálásra. - Jogszabályi reformok folytatása indokolt a gondnoksági rendszer további progresszív átalakítására. - Pilot programok indításával segíteni szükséges az új, innovatív modellek adaptálását, kipróbálását és kedvező tapasztalat esetén a gyakorlatban való elterjesztésüket. - A pszichiátriai ellátottak társadalmi emancipációjának elősegítése, szervezeteik erősítése, az előítéletek elleni harc folytatása folyamatosan támogatandó feladat. 56 Fenti intézkedések végrehajtása esetén megteremtődik a lehetőség az intézményi férőhely kiváltási folyamat segítségével a közösségi ellátásokra alapozott szolgáltatási rendszer kiépítésére. A közösségi alapú szolgáltatások fejlesztése és megerősítése eredményezi majd, hogy a kiváltással érintett térségekben megfelelő mennyiségű és minőségű szolgáltatás álljon rendelkezésre a pszichoszociális fogyatékossággal élő emberek számára. A meglévő rendszerek fejlesztése mellett új, innovatív kezdeményezések is elindulhatnak, amelyek szélesítik a szolgáltatási palettát és ezzel nem csak támogatott lakhatásban élők, hanem az otthon élők számára is lehetőséget adnak az önálló és autonóm életvezetésre. Nagy eredmény lehet a lakhatási szolgáltatást nyújtó intézményekben dolgozó munkatársak új szerepkörének meghatározása, a szükséges képzési tartalmak kidolgozása és az elengedhetetlen attitűdváltozás támogatása. A pszichoszociális fogyatékossággal élő emberek számára pedig valódi esély teremtődik az önálló életvitel kialakítására, valamint a társadalmi, szakmai előítéletek lebontására, a felépülés alapú megközelítés során pedig az emberi jogi megközelítés érvényesülésére. 67 2. Bevezető 2.1 A tanulmány célja Magyarországon az intézmény férőhely kiváltási folyamat a 2011-ben elfogadott 1257/2011 (VII.21.) a fogyatékos személyek számára ápolást-gondozást nyújtó szociális intézményi férőhelyek kiváltásának stratégiájáról és a végrehajtásával kapcsolatos kormányzati feladatokról szóló kormányhatározattal indult. E megállapítás úgy igaz, hogy a kiváltásnak van korábbi előtörténete is, mivel a civil, egyházi és állami kezdeményezések már a 90-es évek végétől jelen vannak, de komplex stratégia a teljes intézményrendszer felszámolására és átalakítására csak fenti kormányhatározatban öltött testet. A szociális igazgatásról és szociális ellátásokról szóló évi III. törvényhez kapcsolódó 1/2000-es SzCsM rendelet augusztus 1. óta biztosít lehetőséget a támogatott lakhatásra, mint szociális ellátási formára. Jelen tanulmányt is a kiváltás inspirálta, mivel e folyamat az intézményben élő fogyatékos személyek mellett a pszichiátriai diagnózissal élő emberekre 1 is kiterjed. A hazai fogyatékosságügyi törvény január 1-től fogyatékossági kategóriaként ismeri el a pszichoszociális fogyatékossággal élő embereket. Mindez összhangban van évi XCII. törvény által kihirdetett a Fogyatékossággal élő személyek jogairól szóló egyezmény (Egyezmény) 19. cikkével, amely az Önálló életvitel és a közösségbe való befogadásról rendelkezik. A megkezdett kiváltási folyamatban két olyan intézmény 2 vesz részt, amely pszichoszociális fogyatékossággal élő emberek ellátásával foglalkozik. A velük való közös munka során derült fény arra, hogy korlátozott szakmai, módszertani bázis áll rendelkezésre az intézményben élők és dolgozók felkészítésével kapcsolatban, valamint nincsenek meg a támogatott lakhatás hatékony előkészítéséhez szükséges feltételek. Az átalakulás során a változás kísérése és kezelése rendkívül fontos és érzékeny terület, ezért az átmeneti folyamat (nagy intézményből a támogatott lakhatásba való átmenet) menedzselésére szolgáló szakmai modell létrehozása kiemelt feladat. Tanulmányunk célja olyan változások kezdeményezése döntéshozói, végrehajtói, valamint szervezeti és a szakmai szinten egyaránt, amely elősegíti az önálló életvitel megvalósulását a támogatott lakhatás körülményei között. 2.2 Az új szolgáltatási modell alapelvei, értékei Az intézményi férőhely kiváltási program eszmei alapját az Egyezmény adja, amelynek 19. cikke rendelkezik a közösségbe való befogadásról és az önálló életvitel biztosításáról. Az új szolgáltatási modell alapjaként álljon itt az Egyezmény vonatkozó része: Önálló életvitel és a közösségbe való befogadás Az Egyezményben részes államok elismerik a fogyatékossággal élő személyek egyenlő jogát a közösségben való élethez és másokkal egyenlő szabad döntéshez való jogát; minden szükséges és hatékony intézkedést megtesznek annak érdekében, hogy a fogyatékossággal élő személyek teljes mértékben élvezhessék e jogaikat és a teljes közösségi befogadást és részvételt, beleértve a következők biztosítását: a) a fogyatékossággal élő személyeknek másokkal azonos alapon lehetőségük van lakóhelyüknek és annak megválasztására, hogy hol és kivel élnek együtt, és nem kötelezhetőek bizonyos megszabott körülmények között élni; 1 Jelen szöveg egyazon célcsoport elnevezésére különböző terminusokat szinonimaként használ: pszichoszociális fogyatékosság, pszichiátriai betegséggel élő, pszichiátriai beteg, pszichiátriai szolgáltatáshasználó, pszichiátriai diagnózissal élő stb. A pszichoszociális fogyatékosság terminus kialakulásáról lásd: Gombos Gábor (2012): Mi a pszichoszociális fogyatékosság? 2 Aranysziget Otthon Szentesi Otthona és Somogy Megyei Szeretet Szociális Otthon Berzence 78 b) a fogyatékossággal élő személyek számára hozzáférési lehetőséget biztosítanak többféle otthoni, intézményi és egyéb közösségi támogató szolgálathoz, beleértve azt a személyes segítséget, mely a közösségben éléshez és a közösségbe történő beilleszkedéshez, valamint a közösségtől való elszigetelődés és kirekesztődés megelőzése céljából szükséges; c) a mindenki számára nyújtott közösségi szolgáltatások és létesítmények azonos alapon hozzáférhetőek a fogyatékossággal élő személyek számára is, és igényeikhez igazítottak. Az új szolgáltatási modell alapelvei az Egyezményből vezethetők le, ezek mentén kell kialakítani a megfelelő szolgáltatásokat. Az önálló életvitel támogatásához szükséges új szolgáltatások létrehozásához az alábbi alapértékek folyamatos alkalmazását javasoljuk: - átláthatóság, - felelősségvállalás, - empowerment (felhatalmazás és képessé tétel), - fenntarthatóság, - partnerség, - személyközpontúság. 2.3 A pszichiátriai ellátásra vonatkozó jogszabályok fejlődése, nemzetközi egyezmények létrejötte, civil szervezetek törekvései A pszichiátriai diagnózissal élőkről szóló gondolkodásnak, illetve az őket érintő intézkedések, a szolgáltatások és jogszabályok tervezésének egyre fokozottabban részei mind a hagyományos orvostudományon kívüli tudományágak, mind az érintettek mozgalmai. Ez nem új jelenség, hiszen a pszichiátriai betegséggel élők számára elérhető szolgáltatások minden korban az adott kor politikaivilágnézeti, illetve kulturális sajátosságainak megfelelően működtek: a században szegények dologházaiban, a 20. században egyre inkább szakosodott egészségügyi intézetekben; korunk demokráciáiban pedig civil csoportok és a nyilvánosság felügyeletével, az általános jogrend keretein belül működnek egészségügyi szolgáltatások. Az évtizedekkel ezelőtt gyakorta használt terápiás megközelítéseket (pl. inzulinsokk, lobotómia), vagy a még közelmúltban is alkalmazott ápolási/őrzési módszereket (rácsos/hálós ágyak) mára nem csupán a tudomány fejlődése, de emberi jogi és humanista megfontolásokból, civil szervezeti nyomás és nemzetközi jogi egyezmények tiltásai sem teszik lehetővé. Ezekben a reformokban jelentős részük volt érdekvédelmi mozgalmaknak, amelyek fokozatosan elérték mind a nemzetközi emberi jogi egyezmények, mind a nemzeti jogszabályok átalakítását. Az érintettek szervezetei nemcsak Magyarországon erősödtek meg az elmúlt évtizedekben, de nemzetközi és európai szinten is, ahol európai jogi egyezmények és intézkedések sora született a pszichiátria volt használóinak és túlélőinek részvételével 3. A vonatkozó jogszabályok reformjait mind nemzetközi szervezetek (WHO, ENSZ, Európai Unió), mind nemzeti kormányok és szakmai testületek figyelemmel követik és gyakran promotálják is. Például az Európai Unió Alapjogi Ügynöksége (Fundamental Rights Agency) több részletes, a magyarországi helyzetre is kitérő jelentésben számolt be pszichiátriai ellátottakkal kapcsolatos jogi problémákról, elsősorban a közösségi élethez való jog 4, a cselekvőképesség 5 és politikai részvétel/szavazati jog 6, valamint a kényszergyógykezeléstől való szabadság 7 tekintetében. Az 1990-es évektől egyre erősebb hatású emberi jogi egyezmények betetőzése az ENSZ Fogyatékos emberek jogairól szóló 3 Rose, D. és Lucas, J. (2007): The user and survivor movement in Europe. In. Knapp et al.: Mental health policy and practice across Europe. The future direction of mental health care. Open University Press, London. 4 Choice and control. The right to independent living. Experiences of persons with intellectual disabilities and persons with mental health problems in nice EU Member States. (2012) Fundamental Rights Agency, Vienna. 5 Legal capacity of persons with intellectual disabilities and people with mental health problems (2013). Fundamental Rights Agency, Vienna. 6 The right to political participation of persons with mental health problems and persons with intellectual disabilities (2010) Fundamental Rights Agency, Vienna. (a jelentés teljes egészében elérhető magyarul is) 7 Involuntary treatment and involuntary placement of people with mental health problems. (2012) Fundamental Rights Agency, Vienna 89 egyezménye volt, amelyet az ENSZ Közgyűlés 2007-ben fogadott el, és amelyet azóta csaknem az összes EU tagállam ratifikált. Történelmi tény, hogy maga az Európai Unió is ratifikálta az egyezményt, amely az első olyan nemzetközi egyezmény, amit az EU elfogadott. Az Egyezményt megelőző tárgyalásokon a pszichiátriai diagnózissal élők szervezetei aktívan részt vettek mind az egyes részek megírásában, mind a tárgyalási folyamatban. Elsőként a hasonló rangú és erejű jogszabályok történetében maguk az érintettek (fogyatékos emberek és pszichiátriai ellátottak együtt) voltak azok, amelyek letárgyalták az Egyezményt az ENSZ tagállamainak képviselőivel. Így az Egyezmény szövege és az annak alapján születő ENSZ Bizottsági értelmezések és tagállami jelentések a jelenlegi legátfogóbb képet adják arról, mi az, amit a pszichiátriai területet érintően az érintettek szervezetei elvárnak mind a kormányoktól, mind az egyes szakmaterületektől (orvos szakma, segítői szakma, bíróságok stb.). A pszichiátriai ellátottak mozgalma, érdekvédelmi célkitűzései többek között a következő témák körül csoportosulnak 8. Kényszergyógykezelés A kényszerkezelések és kényszerelhelyezések (kórházban vagy intézetben) elsősorban az egyéni autonómia szempontjából és a kínzástól, embertelen, megalázó vagy kegyetlen elbánástól való mentesség, mint egyetemes emberi jog szempontjából kapnak bírálatot. A személy autonómiája azonban nem csupán emberi jogi szempontból fontos, hanem a gyógyítás során is, ahogyan egy volt pszichiátriai ellátott vallotta: A helyzet az, hogy nem tud senki meggyógyítani engem az én együttműködésem nélkül. Nincs olyan dolog a világon, hogy kényszergyógyulás. 9 A kényszerkezelések és a pszichiátriai ellátásban tapasztaltak tulajdonképpen a nemzetközi és magyar pszichiátriai érdekvédelmi mozgalmak fő motorjaként és okaként azonosíthatók. Az érintettek szervezetei rendszeres látogatásokat igyekeznek tenni kórházakban és intézetekben, ill. a megbízható és nem javasolt pszichiátriai ellátókról szóló listákat közzé is teszik 10. A WHO is közzétette nemrég saját, érintettek bevonásával készült intézményi monitoring segédletét, a Quality Rights Tool Kit-et. Az Európa Tanács 11 és az ENSZ 12 szakbizottságai a pszichiátriai elhelyezések és szolgáltatások rendszeres monitorozásával és nyilvános jelentések kiadásával járó munkát végeznek. Gyógyszerezés A gyógyszerelés megítélése gyökeresen más orvosi és felhasználói szempontból. A gyógyszerek vélt és valós hatása, ill. azok mellékhatásai, esetleges veszélyei immár nem csupán a szigorúan vett orvos szakma és farmakológia hatáskörébe tartoznak. Közegészségügyi és emberi jogi, sőt, erőteljes közgazdasági hatásuk is van: mind a háztartások, mind az államok gyógyszerkasszája jelentősen megnőtt az elmúlt évtizedekben, és ezen belül folyamatos híradások hívják fel a figyelmet a pszichiátriai gyógyszerek meredeken emelkedő használatára 13. A pszichiátriai civil és szakmai szervezetek nem elsősorban a gyógyszerek közvetlen hatásait, hanem a betegek gyógyszerekről szerzett információinak minőségét vitatják, így például azt, hogy bizonyos tünetek a betegség résztünetei vagy a gyógyszer hatásai-e, és hogy e hatásokkal mennyiben köteles együtt élni a felhasználó. Érdekvédelmi szervezetek különösen hangsúlyozzák, hogy több antidepresszívum, neuroleptikum hosszú távú használata bizonyítottan maradandó tünetekkel járhat 8 Az egyik legfontosabb téma, a jogi cselekvőképesség és önrendelkezés kérdése a szövegben később, önálló fejezetben kerül kifejtésre. 9 Carol J Patterson vallomása ( Personal Stories ): 10 Például a Pszichiátriai Érdekvédelmi Fórum honlapján: 11 European Committee for the Prevention of Torture and Inhuman and Degrading Treatment and Punishment (CPT) 12 Committee Against Torture (CAT) 13 Az Egyesült Királyságban 1999-ben 20.1 millió alkalommal írtak fel antidepresszánsokat ez a szám 2009-re majdnem megduplázódott 39.1 millióra. További információ: 910 (mozgászavarok, túlsúlyosság, keringési betegségek, neurológiai problémák), amelyekről a betegeket kötelező tájékoztatni. A kellő tájékozottság szempontjából létfontosságú, hogy a nyugtatók, szorongáscsökkentők, antipszichotikumok stb. klinikai kísérleteinek eredményeit és engedélyezésüket a nyilvánosság előtt végezzék. A témában végzett oknyomozó vizsgálatok például azt találták, hogy a pszichiátriai gyógyszerek hatékonyságáról szóló kutatások közzétételét befolyásolhatja, hogy a klinikai kísérletek gyógyszeripari vagy állami támogatással folytak-e 14. Nem véletlen, hogy az Európai Parlament folyamatosan napirenden tartja, hogy az európai közös piacon vásárlói jogokra hivatkozva biztosítsa a klinikai kísérletek teljes átláthatóságát. Végül az is vitatott, hogy miként használják a gyógyszereket az egészségügyben. Jelentős kutatások 15, emberi jogi szervezetek jelentései 16 és felhasználók vallomásai is azt jelzik: a gyógyszerezés jobban segíti a pszichiátriai problémákkal élők gyógyulását, amennyiben az együtt jár más terápiákkal, pl. egyéni vagy csoportos terápiákkal, alternatív terápiákkal és megközelítésekkel. Diagnózisok A pszichiátriai diagnózisok egy része, pl. a szkizofrénia diagnózisának kritériumai megállapodáson alapulnak, amelyek időnként módosulnak, ugyanakkor a szakmai véleményalkotás egyre óvatosabb a pszichiátriai betegség diagnózisának felállításában, mert a diagnózisok potenciális implikációja az érintettek életére messzemenően nagyobb, mint a legtöbb más betegcsoport esetében. A pszichiátriai diagnosztika gyakorlatát szintén sok bírálat éri, és nem csupán betegszervezetek, de társadalomtudományok kutatói és pszichológusok, pszichiáterek részéről is. Az egyik leggyakoribb bírálat az, hogy a pszichiátriai diagnózisok nem objektívek (pl. vérkép vagy más röntgenfelvétel által), hanem nagyban befolyásoltak például a diagnoszta személye, kulturális és szociológiai tényezők és a használt diagnosztikai skála által. Bizonyos viselkedést (például vallásos kántálást szellemekhez, elvonulást, éhezést) másképp tolerál egy nyugati urbanizált és szekuláris társadalom, mint egy afrikai vagy ázsiai vidéki közösség így ezek más-más megítélés alá is esnek a diagnoszták által. Gyakran idézett gondolat: Ha Istenhez beszélsz, imádkozol. Ha Isten beszél hozzád, skizofréniád van. Ha a halottak szólnak hozzád: spiritualista vagy. Ha te beszélgetsz szellemekkel: skizofréniád van. 17 A pszichiátriai zavarok időben és térben változnak: például ma már nem tartjuk kezelendőnek a homoszexualitást, ami az 1970-es évekig pszichiátriai diagnózis-kategória volt; bizonyos pszichiátriai zavarok rendkívül gyakoriak bizonyos régiókban, míg másokban alig vannak esetek 18. A másik komoly bírálat magát a diagnosztikához használt eszközöket, elsősorban a DSM-et (Diagnostic and Statistical Manual of Mental Disorders) éri. 14 A gyógyszerek hatékonyságáról szóló kutatások annotált jegyzéke például itt: html 15 Ld. például ún. TADS vizsgálatban az amerikai szövetségi National Institute for Mental Health kutatási eredményeit. 16 Lásd a már említett CAT és CPT bizottságok jelentéseit. 17 Thomas Szasz 18 Ethan Watters oknyomozó munkája nagy vihart kavart megjelenésükkor. Watters azt vizsgálta milyen mechanizmusok révén érkeznek meg bizonyos pszichiátriai betegségek a világ egyes régióiba: az első a nyugati eseteknél jóval későbbi anorexiás eset Hongkongban; a PTSD (poszttraumatikus stressz szindróma) Sri Lankán; vagy például a depresszió rohamos elterjedése (az antidepresszánsok fogyasztásával együtt) a 2000-es évek Japánjában. Ethan Watters (2010): Crazy Like Us. The Globalization of the Western Mind. Robinson, London. 1011 3. A pszichoszociális fogyatékossággal élők számára szóló közösségi szolgáltatások és jogszabályi feltételek A pszichiátriai ellátásban részesülők felépülése, fejlődése érdekében szükséges közösségi szolgáltatások és jogszabályi feltételek jelenleg csak szigetesen, ill. nem megfelelő módon vannak jelen Magyarországon. A jelenlegi szolgáltatások alulfinanszírozottak, így mind személyi, mind tárgyi feltételeikben kevésbé alkalmasak arra, hogy a szolgáltatásokat igénylők tömegeit ellássák. Támogatott lakhatási szolgáltatások kevés kivétellel nem léteznek Magyarországon és a jelentős számú potenciális igénylő jelenléte ellenére sem épült ki a közösségi pszichiátriai ellátások erős hálózata. Lakhatási és közösségi szolgáltatások hiányában így a nagy létszámú bentlakásos intézetekre és a meglévő klinikai ellátásokra támaszkodik jelenleg az ellátás. Az érintettek felépüléséhez önrendelkezésük és jogi egyenlőségük is szükséges, ám ma még mindig tízezrek vannak gondnokság alatt Magyarországon. Az új Polgári Törvénykönyvről szóló évi V. törvény gyengített a gondnoksági rendszer elnyomó voltán, ám a gondnoksági rendszer valódi lebontása még várat magára. A jelenlegi helyzetben nemcsak a fent említett anyagi-erőforrásbeli hiányosságok és az érintettek jogi cselekvőképessége lényeges, hanem az is, hogy Magyarország ratifikálta az ENSZ fogyatékos emberek jogairól szóló egyezményét, amely lefedi a pszichiátriai ellátásban részesülők jogait is. Az Egyezmény nyomán Magyarország jogilag köteles végrehajtani bizonyos intézményi és jogszabályi reformokat: ezek elsősorban a közösségi élet feltételeinek megteremtését jelentik (nagy bentlakásos intézmények bezárása, közösségi ellátások megerősítése), de ezen túl jelentősek a jogi cselekvőképesség és a kényszergyógykezelés szabályozását érintő szükséges reformok is. További változtatási célok: - Intézményi reformok felgyorsítása, közösségi ellátások megerősítése, - A tágabb szakmapolitikában a biomedikális modell helyett minél inkább a pszichiátriai ellátottak felépülés modelljének promotálása, - Jogszabályi reformok folytatása: a gondnoksági rendszer jelenlegi, 2014 óta működő rendszerének további progresszív átalakítása, - Pilot programok révén új, innovatív modellek kipróbálása és alkalmazásba vétele Magyarországon, - A pszichiátriai ellátottak társadalmi emancipációjának elősegítése, szervezeteik erősítése, az előítéletek elleni harc. Javaslat: - A jelenleg futó intézményi férőhely kiváltási programot folytatni kell, és EU-s források bevonásával biztosítani szükséges, hogy a meglévő bentlakásos intézmények helyét erős közösségi ellátórendszer vegye át. Javasoljuk a jelenleg érvényes Stratégia ( A fogyatékos személyek számára ápolást-gondozást nyújtó szociális intézményi férőhelyek kiváltásáról szóló, évre kidolgozott stratégia ) felülvizsgálatát, elsősorban annak érdekében, hogy a tervezet 30 éves távja helyett rövidebb idő alatt, éven belül történjék meg az intézmények átalakítása. - Erősíteni szükséges a szociális és az egészségügyi igazgatás közötti kommunikációt. Javasoljuk a két szektor közötti jobb koordináció lehetőségeit áttekintő szakértői csoport létrehozását az Emberi Erőforrások Minisztériumában, az érintett pszichiátriai ellátottak és az egészségügyi és szociális szektor szakértőinek részvételével. A szakértői csoport dolgozzon ki ajánlásokat arra vonatkozóan, hogy az érintett pszichiátriai betegek könnyebben vehessék igénybe mindkét szektor szolgáltatásait, és hogy azok egymással is együttműködjenek. 1112 - Erősíteni kell azokat az ellátásokat, szolgáltatásokat, amelyek képesek az egyént a közösségben támogatni. Nappali intézmények, közösségi pszichiátria, mobil gondozói teamek, szociális munka (ideértve az utcai szociális munkát is), menedékházak mind-mind erősítendő szolgáltatástípusok: számukra megfelelő finanszírozást kell juttatni. Fontos az alternatív, újszerű, bizonyítottan bevált jó gyakorlatok hazai alkalmazása is. Alternatív mozgás- és táncterápia, sport, mint terápia, sorstársi segítői hálózatok, mint megtartó közeg szintén hatékony támogatási formák a közösségben élők számára. Ezek megvalósulását mind EU-s, mind hazai forrásból (pl. az FSZK által kiírt éves FOF pályázatok megnyitásával) biztosítani szükséges. Az EU-s programok tervezésénél az FSZK-nak úttörő szerepet kell vinnie jövőbeli EU-s kiemelt projektek, pályázati kiírások tervezésében, kezdeményezésében. - Javasoljuk a Polgári Törvénykönyv gondnoksági szabályozásának felülvizsgálatát, mert csak az önrendelkező egyén képes valódi fejlődésre. Elérhető nemzetközi modellek hazai adaptációjával kell segíteni az érintettek valódi támogatását (támogatott döntéshozatal a helyettes döntéshozatal/gondnokság helyett). - A pszichiátriai betegek magyarországi szervezeteit erősíteni szükséges. Ehhez az egyik eszköz lehet a fogyatékos emberek szervezeteihez hasonló költségvetési támogatások juttatása számukra, amely mind érdekvédelmi, mint közösségszervező munkájukhoz anyagi segítséget adhat. Felhasznált irodalom: Bugarszki Zsolt (2013): A mentális problémák felépülés alapú megközelítése. Esély, 2013/5. Judy Chamberlin (1988): On Our Own. MIND, London, United Kingdom. Gurbai Sándor (2012): A Bizottság aggodalmát fejezi ki ENSZ ajánlások a magyar kormány számára a fogyatékossággal élő személyek jogait illetően. Esély 2012/6. ENSZ Egyezmény a fogyatékos személyek jogairól 4. Pszichoszociális fogyatékossággal élők támogatott lakhatásban érintett célcsoportja A támogatott lakhatás igénybevételére jogosultak súlyosan fogyatékos személy, fogyatékos személy, pszichiátriai beteg személy, szenvedélybeteg személy, hajléktalan személy közül jelen szakmai anyag a pszichiátriai betegséggel élő személyeket, mint célcsoportot mutatja be. A Betegségek Nemzetközi Osztályozása (BNO) kódrendszer az F kód alatt jelöli a Mentális és viselkedészavarokat. A BNO 10 diagnosztikus főcsoportjából 6 csoportban szerepelnek olyan pszichiátriai betegségek, amelyek vezethetnek a támogatott lakhatás szolgáltatás igénybevételéhez. Ezek a pszichiátriai betegségek általában krónikus lefolyásúak, a betegek életük folyamán többször eshetnek vissza a betegség aktív fázisába. A kliensek betegségének orvosi kezelése, a károsodott szociális kompetenciák és készségek fejlesztése, szükségleteik felismerése és azok kielégítésének támogatása lehetőséget ad a visszaesések megelőzésére és a betegségből való felépülésre. A közösségi pszichiátriai ellátás jó gyakorlatai során az egészségügyi és szociális szolgáltatók funkcionális integrációban, szoros interprofesszionális együttműködésben dolgoznak, így a kórházi kezelést követően a kliensek felépülési folyamata az eredeti lakókörnyezetükben valósulhat meg. A támogatott lakhatás ezt a lakókörnyezetet és az önálló életvitel lehetőségét biztosítja az érintett célcsoport kliensei számára. Az érintett célcsoportot a szkizofrénia és a szkizofréniával élő páciensek akik a célcsoport többségét adják jellegzetes tüneteinek, a betegség lefolyásának és következményeinek megismerésével mutatjuk be. A WHO adatai szerint a szkizofrénia a fejlett országokban, a piacgazdaságokban a betegségek közül az ötödik a sorban, ami rokkantságot és korai halálozást okoz. A szkizofrénia a pszichiátria egyik legjellegzetesebb betegsége, ami változatos klinikuma, mélységei, lefolyása és multikauzalitása miatt komoly kihívást jelent a gyógyító team számára. Elég stabilan azt mutatják a statisztikai adatok, hogy a népesség kb. 1-1,3%-a szenved szkizofréniában és 1213 a nemek közötti előfordulásban nincs lényeges különbség. A betegség kezdete férfiaknál általában éves kor, míg a nőknél éves kor. Azonban a szkizofréniának nincs olyan tünete, amely egyértelműen bizonyítaná a betegség fennállását. Egyenként tekintve bármely szkizofréniára jellemző tünet más kórképekben is előfordul, ha tünetek együttes megjelenését tekintjük, akkor közelebb kerülünk a betegség diagnózisához, de a szkizofrénia diagnózisa a hosszú távú lefolyás alapján állítható fel. A nemzetközileg elfogadott diagnosztikai rendszerek BNO-10, DSM-IV, DSM-V szkizofrénia diagnózisának kritériumai megállapodáson alapulnak, amelyek időnként módosulnak óta, amikor a DSM-III-t bevezették, a betegség ismérvei folyamatosan szűkülnek, a szakmai véleményalkotás egyre óvatosabb a szkizofrénia betegség diagnózisának felállításában. Ennek egyik oka a kórkép stigmatizáló, diszkriminációhoz vezető jellegéből adódik. A BNO-10 egyik kritériuma, hogy a szkizofréniára jellegzetes tüneteknek 1 hónapon keresztül fenn kell állniuk ahhoz, hogy a szkizofrénia betegség diagnózisát kimondjuk, illetve a DSM-IV ezt csak 6 hónapi megfigyelést követően engedi meg, amennyiben legalább 1 hónapon keresztül mutatkoztak a tünetek folyamatosan. Röviden bemutatjuk, hogy milyen tünetek jelentkeznek. A klinikai gyakorlatban jól használható a pozitív és negatív tünetek felosztása és ezeknek a tüneteknek a megjelenése jól mérhető a Positive and Negative Syndrome Scale, magyarul PANSS skála segítségével. Pozitív tünetek közé soroljuk: - A téveszméket, tévhiedelmeket, amelyek igazáról a páciens teljesen meg van győződve és semmilyen ezzel ellentétes bizonyíték, magyarázat ezt megváltoztatni nem tudja. - A hallucinációkat, téves érzékelések megjelenését, amelyek a külső valós ingerek hiánya mellett jelentkeznek és a páciens teljesen valóságosnak éli meg. A különböző érzékszerveinknek megfelelően érzékelt hallucinációk érzelmi, kognitív és viselkedési reakciókat váltanak ki. - A bizarr viselkedést, amely megnyilvánulhat furcsa öltözködésben, elhanyagolt megjelenésben, a társas viselkedésnormák átlépésében, szokatlan arckifejezésekben, grimaszolásban, sztereotip hintázó mozgásokban. A kataton tünetek a motoros viselkedés extrém formái, pl. merev, szögletes, túlméretezett mozgások, természetellenes testtartások, az izmok, végtagok viasszerű flexibilitása. Negatív tünetek közé soroljuk: - Az érzelmek ellaposodását, csökkent érzelem kifejezést és megélést. - A szegényesebb, vagy hiányzó arckifejezéseket, a beszűkült, vagy hiányzó kifejező gesztusokat, az egyhangú hanghordozást, a monoton, hangszínek nélküli beszédet. - A gyenge kapcsolattartó képességet, a passzivitást, szociális visszahúzódást. - A sztereotip gondolkodást, amely állandóan visszatérő témák körül forog, nehezítve vagy lehetetlenné téve az új témákra váltást. - A motiváció, az érdeklődés és a személyes aktivitás csökkenését. A szkizofrénia lefolyása típusos esetben epizódokban zajlik. Ezekben az epizódokban (subokban) a tünetek aktívak és ezt az akut folyamatot követi a tünetek elhalványulása (remisszió), vagy a teljesen tünetmentes állapot, de a személyiség eredeti állapota nem áll teljesen helyre. Általában hosszabbrövidebb idő elteltével (hónapok, több év) újabb aktív fázis jelentkezhet, amelyet újabb remisszió követ. Idővel egyre ritkábbak és kevésbé intenzívek az akut fázisok és a negatív tünetek kerülnek előtérbe. Egyre erősebb a szociális beilleszkedés zavara, elhalványul az emocionális élet, csökken a motiváció és erősödik a környezet részéről a pácienssel kapcsolatos előítélet, stigma és diszkrimináció. A krónikussá vált szkizofréniával élő páciensek jelentős része pszichiátriai otthonokba kerül, a társadalom perifériájára sodródik, amennyiben nincs megfelelő családi hátterük, érzelmi támogatásuk és hatékony egészségügyi-szociális gondozásuk, támogatásuk. A szkizofrén betegek közül 15-20% öngyilkossággal fejezi be életét. Az esetek ugyancsak 15-20%-ában viszonylag jó a prognózis és nem 1314 következik be személyiségkárosodás, vagy csak minimális mértékben. A páciensek 20-30%-a képes önálló életvitelre komolyabb segítség nélkül és vannak, akik megőrzik kreativitásukat és akár kiemelkedő értékeket hoznak létre, amelyek kiemelkedő művészeti alkotásokként jelennek meg. Az utóbbi évtizedekben egyre erősebben megkérdőjeleződött az a korábbi általános felfogás, hogy a jó prognózis a tartósan enyhe, vagy hiányzó pszichotikus tüneteket jelenti. A közösségi alapú pszichiátriai és szociális ellátás számára az vált elérendő céllá, hogy a kliensek képesek legyenek megtalálni helyüket a társadalomban. Előtérbe került a szociális funkció fogalma, ami az egyén társadalomban való működését írja le. Egyéni szinten ez a szociális készségeket jelenti, és ezek fejlesztése csökkenti a negatív tüneteket és a kognitív deficitet. Társadalmi szinten a kliensek szerepfunkciói működésének javítása, fenntartása a központi feladat. A sikeres barát, szülő, munkatárs szerepműködésekhez erősíteni kell a függetlenséget, a családi és baráti hálózatokat, a kielégítő foglalkozást, munkát és az anyagi biztonságot. A fenti feladatok megvalósulását a támogatott lakhatás, a támogatott munkahely és a közösségi alapú pszichiátriai és szociális ellátás feltételeinek kialakítása és működésének biztosítása során érhetjük el. 5. Egészségügyi szolgáltatói hálózat és egészségügyi feladatok Egészségügyi szolgáltatások A támogatott lakhatásba kerülő emberek számára a következő egészségügyi szolgáltatások érhetők el. Háziorvosi alapellátásban az általános egészségügyi ellátást kaphatják meg, továbbá fogorvosi, gyermekorvosi, védőnői alapellátás áll rendelkezésükre. Általános egészségi állapottal kapcsolatos szakellátást szakrendelőben, kórházban kapnak. Krónikus pszichiátriai betegségük miatt a betegséglefolyástól függően a pszichiátriai ellátás különböző szintjeinek szolgáltatásait vehetik igénybe. A betegség aktív tüneteinek megjelenése esetén osztályos kezelésre van szükség, a kezdeti időszakban önkéntes alapon, veszélyeztető állapot kialakulása esetén sürgősséggel. A további rehabilitációs ellátási formákat önkéntesen vehetik igénybe: pszichiátriai rehabilitációs osztály, nappali kórház, pszichiátriai gondozás. Megállapítható, hogy jelenleg régiónként eltérő a helyzet, az ellátási láncban gyakoriak a hiányok. A megyei szintű pszichiátriai osztályok súlyos emberi erőforrás gondokkal küzdenek, az ügyeleti ellátás is nehezen biztosítható. A korszerű aktív ellátás feltételei nem adottak. A rehabilitációs osztály, nappali kórház több helyen hiányzik. A felhasználó lakókörnyezetében tartós szolgáltatást biztosító pszichiátriai gondozók helyzete még rosszabb. A humánerőforrás hiány miatt egyszemélyes gondozók vannak, ahol az esetek többségében nyugdíjas korú pszichiáter dolgozik. Az utánpótlás nem megoldott (egyre ritkábban választott diszciplína a rezidensek körében a pszichiátria, a kiképzetteket pedig a súlyos humánerőforrás gondokkal küzdő osztályok megtartják). Szervezeti szempontból a gondozók kórházhoz integrált működtetése sem optimális, mivel egy kórház életében a pszichiátriai gondozó a prioritási szinteket tekintve a legutolsó, emiatt a pályázati lehetőségek ellenére sem valósulnak meg a fejlesztések. Társuló betegségek, kettős diagnózis Fontos kiemelni, hogy a krónikus pszichiátriai betegségek gyakran társulnak más szervi betegségekkel. Tapasztalataink szerint a leggyakoribb társult betegségek a metabolikus szindróma, onkológiai betegségek, valamint a fogászati problémák. A pszichiátriai gondozás során kiemelt feladat a testi betegségekre vonatkozó rehabilitáció, szűrés, további szakellátásba irányítás. A pszichiátriai betegségek és a szenvedélybetegségek szintén gyakran társulnak egymással. Tapasztalataink szerint a legkönnyebben hozzáférhető addiktív szereket alkalmazzák, ilyen szempontból különösen kiemelendő az alkoholfüggőség kialakulásának a veszélye. A kezeletlen szenvedélybetegség általános egészségromlást, rosszabb pszichiátriai kórkimenetelt, gyakoribb 1415 állapotrosszabbodást, rövidebb életkilátást és komplex pszicho-szociális deficitet eredményez 19. (Lásd még a mellékletet a kettős diagnózisról). Fontos a pszichiátriai, szenvedélybetegséggel kapcsolatos indokolatlan benzodiazepin (altató, nyugtató) adás szűrése is. A kettős diagnózisú páciensek ellátásának módszertana, ellátórendszere hiányos és nem mindenhol elérhető. Az Anonim Alkoholisták csoportjai fogadják az érintetteket, de az addiktológiai rehabilitáció módszertana teljes gyógyszermentességet ír elő, az érintett célcsoportban az antipszichotikum elhagyása visszaeséshez vezethet. A kiváltást megelőző intézményi lét valamilyen külső kontrollt jelentett a kettős diagnózisú embereknek ártalomcsökkentő szintig. A szenvedélybetegség sajátja a kontrollvesztő szerfogyasztás és a szerhatás alatt bekövetkező tudatmódosulás, magatartásváltozás. Sorstársi lakóközösségben egy függőség aktív tüneteit mutató társ a nem szerhasználók számára is fokozott stresszt jelenthet. Az ellátórendszernek készen kell állnia a kettős diagnózisú emberek kezelésére. Sürgősségi kezelés, veszélyeztető állapot és a megelőzés A jelen jogszabályi előírás szerint 20 veszélyeztető állapot esetén háziorvos, illetve pszichiáter szakorvos rendelheti el a rászorult személy pszichiátriai osztályos kezelésének azonnali, sürgősséggel való megkezdését. A veszélyeztető állapot kezelése tehát akut pszichiátriai osztályos feladat. A nagy pszichiátriai betegséggel élő személyek állapota a betegség természete miatt dinamikusan változik, és dinamikusan változó szükségleteik vannak. Az ellátórendszernek képesnek kell lenni arra, hogy a szükségletre mindig a problémaszintnek megfelelő választ adjon. A válasz minőségét tekintve megoldás, vagy tehermentesítés lehet. Megoldás a pontos szükségleti diagnózis után lehetséges. A tehermentesítés rövidtávon működik, hosszútávon a megoldást elodázhatja (pl. korai figyelmeztető tünet pszichologizálása, vagy ellenkezőleg egy lelki probléma gyógyszerelése). Megelőzés A legfontosabb rehabilitációs feladat a megelőzés, vagyis a korai figyelmeztető tünetek, valamint a krízistünetek felismerése, kezelése. A támogatott lakhatást szolgáltató a többi otthon közeli ellátást biztosító ellátórendszerrel, a pszichiátriai gondozóval, közösségi ellátással, nappali ellátással vagy nappali kórházzal együtt, szoros együttműködésben képes a megelőzést megvalósítani. A megelőzés kulcseleme az egyéni és közösségi szinten végzett pszichoedukáció, a lakó oktatása betegségével, állapotával kapcsolatos ismeretekről. A pszichoedukáció során a lakó információt szerez a változást, gyógyulást elősegítő tényezőkről és a rizikófaktorokról egyaránt. Felhívják a figyelmét a stressz, a környezeti szélsőséges érzelmek visszaesést előidéző hatására. Megtörténik a kliens számára nélkülözhetetlen segítők (védőfaktorok) bevonása, az előzményében felismerhető korai figyelmeztető tünetek felmérése, listázása, az ezekre vonatkozó intézkedési terv elkészítése. A korai figyelmeztető tünetek és a krízistünetek edukációja (pl. krízisterv szuicid veszély esetén) több szinten történik: pszichiáterrel az egyéni ülések, családkonzultációk során; a közösségi gondozóval; a terápiás közösségi fórumokon például a nagycsoportban; a nappali ellátás keretein belül, a készségfejlesztő csoport betegséggel kapcsolatos blokkjában kaphat szerepet (pl. Hejőbábai Pszichiátriai Otthon programja a veszélyeztető állapot kezelésére 21 ). (Lásd még számú mellékletet a pszichoszociális fogyatékossággal élők felkészítéséről a korai tünetek felismerésére és a segítségkérésre.) 19 Meyer, Nasrallah (2003) Belszervi betegségek és szkizofrénia, Budapest: Lélekben otthon évi CLIV törvény az egészségügyről X. fejezet, , különös tekintettel 199. a Sürgősségi gyógykezelésről. 21 Borsod-Abaúj-Zemplén Megyei Önkormányzat Pszichiátriai Otthona Hejőbába, Kiadvány az intézmény fennállásának 50. évfordulója alkalmából (2002), 43. oldal, szerkesztette: Jónyer Lajosné intézményvezető 1516 Jelzést adhat krízis, korai figyelmeztető tünet, veszélyeztető állapot esetén: - maga a pszichoszociális fogyatékossággal élő egyén, - az esetfelelős, a kísérő támogató, a közösségi gondozó, a közösségi koordinátor, a pszichológus, a pszichiáter, a háziorvos - professzionális segítők, - természetes segítői, - sorstársak. Jelzés indítása és kezelése Korai figyelmezető tünetek és Krízisjegyek Jelzőrendszer Otthonközeli ellátás Pszichiátriai Osztály A jelzőrendszer jelzést ad otthon közeli ellátást nyújtó szakembernek és magának az egyénnek. Korai figyelmeztető tünetek esetén (a szükségletnek megfelelően) pszichiáter, krízistünetek esetén pszichológus, krízisintervencióban képzett szociális munkás, pszichiáter biztosíthatja a megfelelő szolgáltatást. Amennyiben a kliens az aktív intervenció ellenére is veszélyeztető állapotba sodródik (mert a betegsége természete ilyen), akkor kezdeményezni kell az osztályos kezelését. Az esetek legnagyobb részében a veszélyeztető állapot ellenére önkéntes kezelés foganatosítható. A kliens érti, hogy miért kell kórházba mennie, és a kórházban nem kell korlátozó intézkedést foganatosítani. (Lásd még a számú Veszélyeztető állapot és kezelése c. mellékletet.) Támogatott lakhatásban korlátozó intézkedés foganatosítására ne legyen mód! Javaslat: Az intézményi férőhely kiváltási program, a támogatott lakhatás megfelelő, komplex szolgáltatási hálózat nélkül nem kivitelezhető, ezért a szociális és az egészségügyi pszichiátriai szolgáltatások párhuzamos fejlesztése szükséges. Ezen belül a bizonyítottan eredményes és költséghatékony otthon közeli ellátórendszer elemeinek biztosítása elengedhetetlen. Sürgető a pszichiátria gondozók fejlesztése, a finanszírozási, az emberi erőforrás problémák megoldása, szervezeti, szakmai innováció facilitálása. Az eredményesség érdekében szükség lehet a pszichiátriai gondozók kórházi rendszerről történő leválasztására. Felhasznált irodalom: Liberman (2010): Felépülés a betegségből Budapest, Oriold és társai Kuipers, Leff, Lam (2001): A Szkizofrénia családgondozása, Budapest, Coincidencia Szőnyi, Füredi (2000): A pszichoterápia tankönyve, Budapest, Medicina A terápiás közösség és a pszichoterápiás osztály 1617 6. Szociális szolgáltatások a pszichoszociális fogyatékossággal élők számára A pszichiátriai szociális ellátások kereteit a Szociális igazgatásról és szociális ellátásokról szóló évi III. törvény és az 1/2000. (I. 7.) SzCsM rendelet szabályozza. A jogszabály alapszolgáltatásokra és a bentlakást nyújtó szakosított szolgáltatásokra bontja az ellátásokat. A pszichiátriai egészségügyi ellátó rendszer a 2000-es évek előtt, mint végállomásra tekintett a szociális szolgáltatásokra és tartott delegáló kapcsolatot az ápoló-gondozó bentlakásos intézményekkel. Ennek a megrendelésnek köszönhetően gyakorlatilag megyénként kialakultak a nagy, többnyire szegregált formában működő intézmények. Az es években az egészségügyi pszichiátriai ellátás fejlődésével párhuzamosan a szociális ágazatban is megjelent a rehabilitációs szemlélet, de igazán csak az alapellátáshoz tartozó nappali ellátásban és a közösségi pszichiátriai szolgáltatásban. A közösségi pszichiátriai ellátás módszertanával, rehabilitációs szemléletű képzési előírásaival, interprofesszionális együttműködési kötelezettségével partneri lépést tett és megtalálta helyét a komplex pszichiátriai egészségügyiszociális rendszerben, alapvetően szakmai áttörést elérve az interprofesszionális közös gondozás irányába. Az intézményi férőhely kiváltási stratégia a szakosított szolgáltatásokban hoz alapvető változást azzal, hogy törvényben nevesítette a támogatott lakhatási szolgáltatást, és lehetőséget biztosít a felépülés elvű rehabilitációs szemlélet komplex alkalmazására Alapszolgáltatások Közösségi pszichiátriai ellátás A közösségi szolgáltatások célcsoportja a pszichoszociális problémával élő személy és családja. A célcsoportot és a szakmai módszertant jól ismerő, a pszichoszociális fogyatékossággal élőkkel személyes, bizalomra épülő kapcsolatot kialakító szakemberek alkotják a jelenlegi közösségi szolgáltatókat, ami facilitáló hatással bír a többi pszichiátriai szociális ellátás felé. A közösségi szolgáltatást a településen élő lakosok, megismerték, a helyi egészségügyi-szociális szakmai élet és a nyilvánosság részévé váltak. A közösségi alapellátás rendszerszemléletre épülő támogatás, amely interprofesszionális együttműködésen keresztül közvetlenül kapcsolódik az egészségügyi szakellátáshoz. A szolgáltatás a pszichoszociális rehabilitáció eszköztárával segíti a krónikus pszichiátriai betegek felépülését, ezáltal lehetővé téve számukra, a lehető legteljesebb mértékű részvételt a közösség életében. A gondozás és a pszichoszociális rehabilitáció az ellátott otthonában, illetve lakókörnyezetében történik. Az ellátás segítséget nyújt a pszichiátriai betegek számára egészségügyi és pszichés állapotuk javításában, meglévő készségeik és képességeik megtartásában, fejlesztésében, a mindennapokban adódó konfliktusok feloldásában és problémáik megoldásában, az egészségügyi szolgáltatásokhoz való hozzájutás segítségében, valamint szociális és mentális gondozásukban. Különösen a pszichiátriai célcsoport tekintetében jellemző, hogy egy időben több egészségügyi és szociális szakember összehangolt munkájára van szükség. A közösségi ellátás összeköttetést biztosít az egyén és az ellátó rendszerek között, mivel hatékony intézményközi koordináló funkcióval rendelkezik, és az esetmenedzselésben nagy tapasztalatot szerzett teamek segítik a személyre szabott gondozást. Interprofesszionális együttműködésen alapuló munkájuk a teljes célcsoporti szolgáltatási spektrumra figyelmet fordít, legyen szó szociális vagy egészségügyi partnerekről. A közösségi ellátás által koordinált tevékenységek és a megvalósított közös gondozás eredményeként valósulhat meg az érintett személy felépülése, a pszichoszociális rehabilitáció. A közösségi ellátások napjainkra az egészségügy által is elismert, a krónikus pszichiátriai betegséggel élők felépüléselvű rehabilitációjának nélkülözhetetlen elemei lettek. Az együttműködés több területen arra a szintre fejlődött, hogy a pszichiátriai egészségügyi gondozóval, szakrendeléssel funkcionális 1718 integrációban, más területeken szoros interprofesszionális együttműködésben működik, így a pszichoszociális fogyatékossággal élő személyek felépülési folyamata az eredeti lakókörnyezetben valósul meg. Pszichiátriai betegek nappali ellátása A pszichiátriai betegek nappali intézménye az öntevékenységre, az önsegítésre épülve biztosítja a szolgáltatásban résztvevők igényei alapján a kulturális, szabadidős, tájékoztató, képzési, átképzési állásközvetítő, védett lakhatást elősegítő, lakossági és családi programok, találkozók szervezését, lebonyolítását. Az intézmény szolgáltatásai körében egyéni, csoportos, pár- és családterápiákat is szervezhet Szakosított ellátások Pszichiátriai betegek otthona A bentlakásos intézményekbe olyan pszichoszociális fogyatékossággal élő személyek vehetőek fel, akik nem veszélyeztető állapotúak, akut egészségügyi ellátást nem igényelnek, de egészségügyi állapotuk és szociális helyzetük miatt önmaguk ellátására csak támogatással képesek. Az intézmény saját maga biztosítja az intézményi normák szerint az ellátottak számára a lakhatást, az étkezést és megszervezi az egészségügyi ellátáshoz való hozzáférést. A lakók készségeihez mérten a pszichoszociális rehabilitáció eszköztárát is alkalmazzák mentálhigiénés és szocioterápiás, szociális szolgáltatásokat biztosítva. A lakók részére olyan fizikai, mentális, életvezetési segítséget nyújtanak, amelynek során az igénybevevő szociális, testi és szellemi állapotának megfelelő, a hiányzó, vagy csak korlátozottan meglévő képességeinek, készségeinek fejlesztésére, illetve helyreállítására kerül sor. Ez tevékenység lehet egyéni esetkezelés és csoportos foglalkozások keretében is. Ápolási tevékenység keretében a gondozási feladatok során közvetlenül felmerülő és a telephely keretei között biztosítható egészségi állapot helyreállítását célzó tevékenységet végeznek. Pszichiátriai betegek átmeneti otthona Pszichiátriai betegek átmeneti otthonában azok a pszichiátriai betegek helyezhetők el, akik ellátása saját lakókörnyezetükben átmeneti jelleggel nem oldható meg, viszont a tartós bentlakás nem indokolt. Az átmeneti otthonban alapvetően rehabilitációs eszköztárral próbálják a kliensek készségeit fejleszteni, és az eredeti lakókörnyezetben lévő lakhatási feltételek ismételt igénybevételét a természetes erőforrások, segítő szolgáltatókkal való együttműködéssel segítik elő. Gyakorlatilag formális ennek szociális szolgáltatásnak a jelenléte, funkcióját az egészségügy a pszichiátriai rehabilitációs osztályokon keresztül próbálja megoldani. Pszichiátriai betegek rehabilitációs intézménye Szintén intézeti bentlakásos ellátást jelent, de erőteljes rehabilitációs szándékkal. A gondozottak részére képzési, munka jellegű vagy terápiás foglalkoztatást szerveznek, egyben előkészítik az eredeti lakókörnyezetükbe, családjukba történő visszatérést. Számuk csekély, így csak formális hatásuk van az adott régió pszichiátriai ellátására. Jellemzően a nagy, totális ápoló-gondozó intézmények telephelyén, annak részlegeként működnek. Pszichiátriai betegek rehabilitációs célú lakóotthona Kis férőhelyű (max. 14 fő) pszichiátriai beteget befogadó intézmény, amely az igénybevevők önállóbb életvitelét is figyelembe veszi. Lakhatást, az egészségügyi állapotnak megfelelő ellátást, továbbá pszichoszociális tevékenységet biztosító szolgáltatásokat nyújtanak a lakóknak, a meglévő képességekre, készségekre alapozva. Jellemzően az ápolást-gondozást nyújtó intézmények területén létesültek, ami uniformizált gondozási kultúrát eredményez. Támogatott lakhatás és kapcsolata a szociális alapszolgáltatásokkal A támogatott lakhatás lakókörnyezetbe integrált lakhatást és rehabilitációs támogatást biztosító szolgáltatási forma. Lényege a lakhatás és a napközbeni tevékenységek (pl. oktatás, gondozás, szabadidős tevékenységek, társas kapcsolatok) szétválasztása, továbbá a szükségletekre épülő és 1819 személyre szabott szolgáltatások biztosítása. A szolgáltatás-nyújtás alapja az egyén szükséglete, önálló döntése, képességeinek, készségeinek maximális figyelembevétele. A jelenlegi bentlakásos intézményi formák átalakításának, vagyis az intézményi férőhely kiváltási programnak az a célja, hogy a pszichoszociális fogyatékossággal élő emberek önálló életvitelt folytathassanak a segítő szolgáltatások igénybevételével. Megállapítható, hogy pszichoszociális fogyatékossággal élő emberek számára a támogatott lakhatásban nyújtandó szolgáltatáselemek leginkább a közösségi ellátásokban használt szociális készségfejlesztés eszközeivel működtethetők, és a segítő szolgáltatások sorából is kiemelkednek azok, amelyek a lakókörnyezetben történő felépülés elvén segítik pszichoszociális fogyatékossággal élők mindennapjait. Ebből következik, hogy ahol a támogatott lakhatás engedélyezésére sor kerül, ott a közösségi ellátások és nappali ellátások szakmai bázisára és tapasztalatára kell építeni, mivel a közösségi alapellátás munkamódszertana jól illeszkedik a támogatott lakhatás koncepciójához. A közösségi ellátások ugyanakkor szervesen épülnek a nappali intézményi ellátásokra, illetve az egészségügyi ellátás esetén a pszichiátriai gondozásra is. A közösségépítés lehetséges útja a pszichoszociális fogyatékossággal élők helyi nappali ellátásához való kapcsolódás. Ez első lépés lehet a hosszú intézményi lét hospitalizációs hátrányainak felszámolásában, illetve fontos szerepet kaphat a támogatott lakhatásban élők izolálódásának megelőzésében is. A nappali ellátás segítséget adhat a támogatott lakhatásban élők szociális készségeinek fejlesztésében, megerősítésében is (pl. készségfejlesztő tréning csoportba bevonás). A nappali ellátáshoz kapcsolódás tehát fontos reszocializációs út. A nappali ellátás igénybevétele felhasználói oldalról díjmentes, a pszichiátriai betegség és az indikáció alapján biztosított szolgáltatás. A nappali ellátás befogadása és a közösségi ellátások finanszírozása ugyanakkor korlátos, a többi szociális szolgáltatáshoz hasonlóan szűkült az elmúlt években. Ahhoz hogy a támogatott lakhatás betölthesse szerepét, és valós szükségleteken alapuló szolgáltatáscsomagot lehessen a pszichoszociális fogyatékossággal élők számára biztosítani, ahhoz egyrészt elengedhetetlen a nappali ellátások és a közösségi ellátások párhuzamos fejlesztése, másrészt tisztázni szükséges az együttes igénybevétel pontos finanszírozási feltételeit. Javaslat: - Az alapellátás és a támogatott lakhatási szolgáltatás megerősítése stratégiai feladat, a közösségi pszichiátriai ellátás facilitáló szerepének kiemelésével. A pszichiátriai szociális szolgáltatások, így a közösségi pszichiátriai ellátás, a nappali ellátás és a támogatott lakhatás területi és kapacitásbeli erősítésével multiplikátorhatás érhető el, amelynek kedvező hatását az egészségügyi szolgáltatói kör is hasznosíthatja. - Törekedni célszerű arra, hogy a támogatott lakhatást biztosító intézmény elsősorban a lakhatási szolgáltatásokat nyújtsa, az egyéni célok megvalósulását segítő rehabilitációs tevékenységkosarat pedig a közösségi és a nappali szolgáltatásokon keresztül szervezze az esetfelelős. Lényegében azonban mindegy, hogy egy szükséges szolgáltatást ki működtet (az intézmény maga, vagy egy másik szociális szolgáltató), az a fontos, hogy mindegyik szolgáltatás ellenőrizhetően betölthesse valódi szakmai funkcióját. Integrált intézményi formában, vagy különálló szolgáltató szervezetek interprofesszionális együttműködésében is léteznek jó gyakorlatok. Egyik változatot sem szerencsés korlátozni, viszont a finanszírozást úgy kell kialakítani, hogy a támogatott lakhatás igénybevétele ne zárja ki, ne tegye finanszírozási szempontból lehetetlenné egy szükséges alapszolgáltatás igénybevételét a pszichoszociális fogyatékossággal élő személy számára. Ezért a támogatott lakhatást kiegészítő alapszolgáltatások igénybevételének finanszírozási hátterét meg kell vizsgálni. - Az esetfelelősnek és a kísérő támogatónak szakmailag képesnek és képzettnek kell lennie pszichoszociális szakmai tevékenységek végzésére, különösen a felépülés elvű módszertan alkalmazására. 1920 - Kiváltást megvalósító intézmények, ill. támogatott lakhatást nyújtó szolgáltatók szakmai felkészülésük érdekében lépjenek partneri/mentori kapcsolatba jól működő közösségi és nappali ellátást nyújtó szolgáltatókkal. Szakmai bevonásukra pályázati forrást is lehessen felhasználni. - A célcsoport speciális természete miatt határozott idejű (átmeneti) bentlakásos elsősorban rehabilitációs ellátásra is szükség van mind az alapszolgáltatásokat igénybevevők, mind a támogatott lakhatásban és a bentlakásos intézményekben élők számára (állapotváltozás, krízis kezelése, vagy a család kimerülése esetén). Javasoljuk, olyan támogatott lakhatást nyújtó lakások fenntartását is, ahol átmeneti jelleggel, speciális helyzetben lévő pszichoszociális fogyatékossággal élő emberek fogadását biztosítják, és speciális rehabilitációs szolgáltatásokat nyújtanak számukra, együttműködésben a nappali és a közösségi ellátás, valamint a pszichiátriai gondozó szakembereivel. Így ezek az esetek nem az egészségügyi pszichiátriai rehabilitációs osztályokat, krónikus ágyakat terhelnék. - Szükség lenne pszichiátriai szempontból kompenzált emberek számára menedékház jellegű szolgáltatásra is, ahol csak a lakhatás lehetőségét biztosítanák, pszichiátria szolgáltatások nélkül. Ezekben az esetekben az indikáció a szociális krízis fennállása. Pályázati formában támogatható megoldás lehet. 7. A támogatott lakhatás és a közösségi ellátás terén szolgáltatást nyújtó szakemberek tevékenységeinek egybevetése A támogatott lakhatás kapcsán a vonatkozó jogszabályok leírják a szolgáltatást nyújtó szakemberek feladatának kereteit, de ez a leírás nem emeli ki e tevékenységek sajátosságait, és nem veti egybe a pszichoszociális fogyatékossággal élők segítésének más területén elsősorban a közösségi ellátás területén jelen lévő szakemberek tevékenységével. Ezt az egybevetést azért tartjuk fontosnak, mert mind az együttműködések, mind pedig az adott ellátási helyszínen rendelkezésre álló kapacitások felhasználása szempontjából fontos a lehetséges illeszkedés mérlegelése. Kiindulási pontunk a szolgáltatásokat igénybe vevők közötti különbségek egybevetése. A közösségi ellátás keretében a szolgáltatást igénybe vevők (akik meghatározott (F20.29, F31-32, max. 10%-ig egyéb) diagnóziskóddal bírnak) jelentős része rendelkezik családi háttérrel, többé kevésbé mobilizálható személyes kapcsolati hálóval, életviteli nehézségeik ellenére valamilyen szinten megőrzött életviteli készségekkel, a szociális beilleszkedést segítő mintákkal, valamint kapcsolódással az őket körülvevő szociális környezettel. Az intézmény kiváltási program nyomán a támogatott lakhatás keretében szolgáltatást igénybe vevők a tartós intézményi lét során jelentős mértékben elveszítették intézményen kívüli kapcsolataikat, jórészt elszakadtak családjaiktól, mindennapi életviteli önállóságuk beszűkült, és kevés kapcsolatuk maradt az őket körülvevő külvilággal. Bár intézményenként az intézményi szakmai programok függvényében jelentős eltéréseket tapasztalhatunk, és jelentősek az egyéni különbségek is, de e tendenciák jelenléte a tartós intézményi lét következtében rendszerint tapasztalható, nagymértékben meghatározva a támogatott lakhatás keretében szükséges segítő munka súlypontjait. A segítő támogató munka e különbségei a két szolgáltatásban kulcsszerepet vivő szakemberek munkájában jelentős eltéréseket okozhat a közös esetviteli elemek ellenére, miközben a támogatott lakhatást segítő szolgáltatások módszertani háttere meglehetősen kidolgozatlan, és a közösségi ellátás tevékenységtartalma nem fordítható át automatikusan erre a területre. Ahhoz, hogy a támogatott lakhatásban nyújtott segítő munka hatékony legyen, és a meglévő ellátásokhoz illeszkedjen, részleteiben meg kell nézni a két ellátásban résztvevő szakemberek tevékenységét, az abban megjelenő egybeesésekkel és különbségekkel. A következőkben több tényező mentén vesszük ezeket sorba. 2021 Képesítési, alkalmazási követelmények A szabályozás nem ír elő specifikus képzettséget sem az esetfelelős, sem pedig a kísérő támogató alkalmazása kapcsán, szemben a közösségi ellátással, ahol mind a közösségi koordinátornak mind pedig a közösségi gondozónak előírt a tevékenységükre felkészítő tanfolyami képzés. Figyelembe véve a szolgáltatási sajátosságokat, a két terület eltérő tevékenységi súlypontjait, állítható, hogy bár a közösségi ellátás terén szerzett képzettség és tapasztalat előnyt jelent, mégsem pótol egy olyan speciális szakmai felkészítést, amely a támogatott lakhatás terén nyújtott szolgáltatás szakmai feladataira irányul mind az esetfelelős, mind pedig a kísérő támogató tevékenysége kapcsán. Javaslatunk, hogy ki kell dolgozni e tevékenységi területekre irányuló szakmai felkészítő program képzési anyagát és kívánatosnak tartjuk e képzettségek jogszabályban rögzített megjelenését, mint képesítési alkalmazási követelményt (lásd a 8. fejezetet is). Tevékenységtartalom A segítő munka sajátosságai tekintetében a közösségi ellátás terén az látható, hogy a tevékenységi profil a szociális munkában elterjedt tradicionális esetmenedzseri tevékenység mintájára formálódott, elsősorban az idősellátás nemzetközi gyakorlatában jelenlévő modell mentén. Itt a gondozásmenedzsment szükségletfelmérő, gondozási tervet kialakító, valamint irányító koordináló tevékenységét kvalifikált (diplomás) szakember látja el, a pszichoszociális fogyatékossággal élő emberekhez kapcsolódó közvetlen gondozási, életviteli feladatokat pedig az ő irányítása és kontrollja mellett a szociális gondozó ápoló. A pszichoszociális fogyatékossággal élők közösségi ellátásában hasonló mintát követve a közösségi koordinátor az ellátási szükségleteket felmérő, értékelő, valamint az ellátást tervező, koordináló, irányító ellenőrző szakember, akinek szakmai kontrollja, támogatása mellett a közösségi gondozó operatív esetvivőként jelenik meg. Ez a hazai gyakorlat eltér a közösségi ellátás nemzetközi elsősorban angolszász gyakorlatától, ahol az esetvivő kvalifikált szakember (rendszerint klinikai képesítéssel rendelkező szociális munkás) és az esetviteli munka komplex, intenzív pszichoszociális szolgáltatásként jelenik meg. A középfokú képesítéssel rendelkező gondozó pedig inkább hagyományos gondozási tevékenységet, ill. az esetviteli munkát támogató kisegítő feladatokat lát el. A támogatott lakhatáshoz kapcsolódó szolgáltatások terén megjelenő feladatleírások inkább ez utóbbihoz közeli tevékenységprofilt körvonalaznak az esetfelelősnek, mint primer esetvivőnek kulcsszerepével, a kísérő támogató tevékenységének a közösségi gondozóhoz viszonyítva szűkebb meghatározása mellett. Ezt a szolgáltatási modellt helytállóbbnak tartjuk, mint a közösségi ellátás hazai szolgáltatási modelljét, de ennek érvényesítéséhez az esetfelelős feladatait ellátni tudó szakemberek jelenlétét, arányát a támogatott lakhatás programjának megvalósításához növelni szükséges. Ha a tevékenységtartalom különbségeit nézzük, akkor azt kell kiemelni, hogy a közösségi ellátásban esetviteli feladatokat ellátó szakember napi munkájában a családdal folyó pszichoedukáció és konzultáció, a családi erőforrások mobilizálása, a kapcsolati háló, valamint a támogató hátterek megerősítése elsődleges feladat. Az is látható, hogy a nappali ellátással összekapcsolt szolgáltatás keretében hatékony készségfejlesztés, munkarehabilitációs felkészítő program, szocioterápia különféle formái, közösségi aktivitási programok gazdagíthatják a szolgáltatási palettát. Ehhez viszonyítva a támogatott lakhatáshoz kapcsolódó szolgáltatások azzal a nehézséggel kerülnek szembe, hogy a családi közösségi erőforrások még redukált formában sem állnak rendelkezésre, a kapcsolati hálót, közösségi támogató háttereket egy reszocializációs munkában talajról kell felépíteni, miközben a készségfejlesztés súlya az esetfelelős egyéni esetviteli munkájába épül. A nappali ellátásokhoz kapcsolódás, és megfelelő szakértelemmel rendelkező háttér team nélkül nehezen építhető fel hatékony, komplex fejlesztési program. Irreális elvárás, hogy önmagában az esetfelelős kísérő támogató kettős -re egy ilyen komplex speciális felkészültséget igénylő program épüljön. Ezért az egymást kiegészítő szolgáltatások biztosításának finanszírozását meg kell vizsgálni. A támogatott lakhatás keretében működő szolgáltatások hangsúlya a hosszú 2122 távú életviteli támogatáson nyugvó autonóm életvitelt segítő program megvalósításán van, amelynek módszertani kidolgozása sürgető feladat. Felelősségek és kompetenciák Miközben az összehasonlítás során sok vonatkozásban jelentős eltérés látható a közösségi koordinátor és a támogatott lakhatás keretében nyújtott szolgáltatásokat biztosító esetfelelős munkájában, a felelősségek terén inkább a hasonlóságok ragadhatóak meg. Ez elsősorban a mindkettőjük tevékenységére jellemző esetviteli felelősségben jelenik meg (a primer esetvivő tágabb mozgásteréből, döntési mérlegelési lehetőségeiből adódó nagyobb felelősség pl. konzultációs hátterek igénybevétele, referálási döntés kapcsán), másrészt a szolgáltató team egészének tevékenységéhez kapcsolódó szolgáltatásminőségi felelősség formájában. Talán a közösségi koordinátor felelőssége az esetviteli munka megosztásából adódóan nagyobb kockázatú, a közösségi gondozó esetvitelének kontrollja révén. A támogatott lakhatásban a kísérő támogató tevékenységének átláthatósága könnyebb, a kockázatok kisebbek, ugyanakkor az életviteli támogatás kapcsán nagyobb súlyt kap az egzisztenciális biztonsághoz és az életviteli döntésekhez nyújtott támogatás kockázati oldala és felelőssége. A kompetenciák kapcsán a közösségi koordinátor és az esetfelelős felé támasztott követelmény a segítő kapcsolati pszichológiai alapok és készségek megléte, a szakmai személyiség érettsége, az esetviteli munka kereteinek tartási képessége, módszertani tudatosság, készségfejlesztési jártasság, adekvát feszültségkezelés, szakmai etikai érzékenység, szilárd ismereti talaj, képesség a szolgáltatást igénybevevő autonómiájának erősítésére, konstruktív visszajelzésekre, a személyes felépülést szolgáló megerősítésre. A kísérő támogató felé támasztott követelmény a szakmai ismereti alapok megléte, segítő kapcsolati készségek, praktikus életviteli támogatáshoz szükséges életviteli készségek megléte, a személyiség stabilitása, feszültségtűrő képesség, kommunikatív nyitottság, megbízhatóság és etikai érzékenység. A közösségi gondozó kapcsán a kompetencia határok kevésbé világosak, nem letisztultak és ebből következően a közösségi koordinátor felelőssége nagyobb. A segítő munka támogató háttere A közösségi ellátásban folyamatos team munka zajlik és a team támogató szerepe előtérben van. Fontos szerepet játszanak a konzultációs hátterek, amelyek közül kiemelkedő fontosságú a pszichiátriai gondozó intézmény partnersége. A segítő munkát könnyíti a team szupervíziós háttere és a rendszeres esetmegbeszélések, intézményközi esetkonferencia. A támogatott lakhatás kapcsán e hátterek megteremtése bizonytalanabb, fennáll a segítő szakemberek izolálódásának kockázata. Ebben a helyzetben felértékelődik a szupervízió fontossága, az intézményközi kapcsolatok, együttműködések kiépítése, konzultációs és továbbképzési hátterek jelenléte. Kiemelt szerepet kaphatnak a regionális szakmai műhelyek és az azokban folyó interprofesszionális párbeszéd. Nagyon fontos a kísérő támogató feladatot ellátó szakemberek továbbképzése, esetmegbeszélők és egyéni szakmai konzultációs lehetőségek biztosítása. Áttekintve a legfontosabb tényezőket egyértelmű, hogy a támogatott lakhatáshoz kapcsolódó szolgáltatások kialakításában hosszú távú módszertani fejlesztő munkára van szükség, amelyhez stabil szakmai szakértői stábot kell kialakítani. Javaslat: - Ki kell dolgozni a támogatott lakhatás esetfelelősök és kísérő támogatók tevékenységi területeire irányuló szakmai képzési program tananyagát és e képzettségek jogszabályban rögzített megjelenését, mint képesítési alkalmazási követelményt. - A támogatott lakhatás keretében működő szolgáltatások hangsúlya a hosszú távú életviteli támogatáson nyugvó autonóm életvitelt segítő program megvalósításán van. Fontos feladat a helyi közösségi befogadás elősegítése, a szomszédsági közösségi kapcsolatok építése 2223 (networking), a személyes kapcsolati háló újraépítése és a társas támogatás erősítése. Az intézményi férőhely kiváltási programban ez egy olyan új feladat, amelynek módszertani alapjait ki kell dolgozni, mert a segítő munka ezen része, hazai viszonyok között elhanyagolt terület. - A támogatott lakhatásban érvényes tevékenységprofil alapján a támogatott lakhatás programjának megvalósításához növelni szükséges az esetfelelős feladatait ellátni tudó szakemberek számát. - A segítő munka szakmai hátterének biztosítása érdekében gondoskodni szükséges szupervíziós lehetőségről, intézményközi kapcsolatok, együttműködések kiépítéséről, konzultációs és továbbképzési háttérről. Kiemelt szerepet kaphatnak a regionális szakmai műhelyek és az azokban folyó interprofesszionális párbeszéd. Nagyon fontos a kísérő támogató feladatot ellátó szakemberek továbbképzése, esetmegbeszélők és egyéni szakmai konzultációs lehetőségek biztosítása. - Áttekintve a legfontosabb tényezőket egyértelmű, hogy a támogatott lakhatáshoz kapcsolódó szolgáltatások kialakításában hosszú távú módszertani fejlesztő munkára van szükség, amelyhez stabil szakmai szakértői stábot kell kialakítani. 8. Kulcsszemélyek: az esetfelelős és a kísérő támogató Az intézményi férőhely kiváltási program során azzal kell szembenézni, hogy a pszichoszociális fogyatékossággal élő személyek jelentős része hosszú időt töltött el egy olyan izolált intézményi létben, amely keretei között hospitalizálódtak, önálló életviteli képességeik, erőfeszítéseik nagymértékben elsorvadtak, ami miatt a mindennapi élet során felmerülő feladatokkal való sikeres megbirkózásuk támaszték nélkül nehezen elképzelhető. Egyértelműnek tűnik, hogy a támogatott lakhatás során az életviteli önállóság megerősítése, és a sikeres társadalmi reintegráció csak egy hosszútávon építkező fejlesztő munka kialakításával, és az egyén autonóm törekvéseinek facilitálásával, valamint a szükséges források és közösségi támogató hátterek bevonásával valósítható meg. Ez egy olyan komplex segítő munkát feltételez, amely egyrészt nagyban épít a pszichoszociális fogyatékossággal élő személy és a támogató között egy hosszú távú kölcsönös partnerségre, ahol az egyén és a támogatók a meghatározott célok elérése érdekében együttműködnek; másrészt feltételezi a segítő megfelelő szakmai felkészültségét. A támogatott lakhatás programja akkor tud megvalósulni, ha ezt, a ma még hiányzó segítő hátteret megteremtjük. Célunk pszichoszociális fogyatékossággal élő lakók életviteli támogatásában a támogatott lakhatás keretében kulcsszerepet játszó segítők tevékenységének, feladatainak, módszertani eszköztárának, valamint e tevékenység feltételrendszerének részletes kimunkálását előkészítve a fejlesztési irányok körvonalazása, szakmai ajánlások megfogalmazása. a) Az esetfelelős tevékenységi köre és az esetviteli feladatok A támogatott lakhatás segítésében a segítő munka kulcsszemélye az esetfelelős. A kulcsszemély kifejezés arra utal, hogy az esetvitel nem megosztott annak felelős, egyben autonóm vivője az esetfelelős, aki önállóan mérlegeli, hogy a segítő munka során milyen konzultációs háttereket és segítő partnereket kíván a segítő munkába bevonni. Ezt azonban a pszichoszociális fogyatékossággal élő személlyel egyeztetve, az ő egyetértését figyelembe véve teheti meg kivételt képezhet a sürgősségi ellátás szükségessége. A segítő munka bizalmat és elfogadást igénylő partneri kapcsolatra épül az esetfelelős csak az egyén elfogadása mellett képes munkáját ellátni. Törekedni kell arra, hogy a pszichoszociális fogyatékossággal élő személynek legyen választási lehetősége, ha a segítő kapcsolat kialakítása nehézségekbe ütközik. 2324 Az esetfelelős kvalifikált, professzionális segítő. Álláspontunk szerint a humán segítés területén képzett, diplomás szakember tölthessen be ilyen feladatot, elsősorban szociális munkás, akinek szakmai felkészítésében a pszichoszociális nehézségek, a forrásokkal és támogató hátterekkel folyó munka hangsúlyt kap, másodsorban pszichológus, pszichopedagógus vagy mentálhigiénés képesítéssel rendelkező szakember. Előnyt jelenthet a közösségi koordinátori végzettség, pszichoszociális fogyatékossággal élők közösségi ellátásában szerzett gyakorlat, valamint a pszichiátriai és szenvedélybetegek ellátása terén szerzett szakvizsga. Akinek nincs a pszichiátriai ellátás területén képzettsége, gyakorlata, annak felkészítő képzési programban való részvételt tartunk fontosnak. Az esetvitel szemléleti kereteként a felépülés alapú megközelítést tartjuk fontosnak. Ez a megközelítés hangsúlyt helyez a pozitív identitás kialakulásának segítésére, a patológia deficit szemlélettel szemben a változási képességet a mobilizálható belső forrásokat és a pszichoszociális fogyatékossággal élő egyén autonómiáját, önmenedzselését emeli ki (részletesebben lásd számú, a felépülés alapú megközelítésről szóló mellékletben). Az esetvitel különválasztódik a lakhatástól, vagyis az esetfelelősnek nem a pszichoszociális fogyatékossággal élő személy lakása a munkahelye, hanem a szolgáltatást kívül, ill. kívülről nyújtja az egyén igénye, ill. a vele kötött megállapodás szerint. Mindazonáltal az esetfelelősnek biztosítani kell a tevékenységi hátteret megfelelő infrastruktúrával, eszközháttérrel, és végül, de nem utolsósorban egy szakmai team működtetésével. Az esetviteli létszám maximum 12 fő. Azt javasoljuk, hogy az esetfelelős flexibilis időkeretben lássa el feladatát a szükséges ráfordításhoz igazodva úgy, hogy a pszichoszociális fogyatékossággal élő személlyel megegyezve, ésszerű időkeretben legyen elérhető, ill. igénybe vehető. Kivételt képezhet a krízishelyzet, az azonnal sürgősségi ellátást igénylő rendkívüli történések. Ezekben az esetekben referáló szerepe van és a konzultáns pszichiáter elérését kell biztosítani. Távolléte esetén kontaktszemély nevezhető meg, aki szükség esetén biztosítja a pszichiátriai háttér elérését. Fontos a szolgáltatás folyamatossága. Az esetfelelős esetviteli feladatai: - Komplex szükséglet felmérésben közreműködés. - Egyéni szolgáltatási terv kidolgozása és annak időszakos felülvizsgálata, módosítása. - A pszichoszociális fogyatékossággal élő személlyel közösen kialakított folyamatos életviteli támogatást nyújtó esetvitel, a személyes felépülés folyamatának facilitálása. Ennek módszertani elemeit a mi álláspontunk szerint az életviteli támogatás belső és külső erőforrásokon alapuló modellje kínálja (lásd a 17.4 számú mellékletben). - A szükséges források és támogató hátterek elérésének segítése, intézményközi koordináció, a pszichoszociális fogyatékossággal élő emberek közösségi ellátása során alkalmazott esetmenedzselési technikák alkalmazása (ennek forrásai a közösségi koordinátor képzés tananyagaiban elérhetők). - A pszichoszociális fogyatékossággal élő személy képviselete. Fontos, hogy az esetfelelős e tevékenysége a támogatott döntéshozatal irányába mozduljon el a tradicionális gondnokolási rendszertől. A jogszabályi rendezetlenség miatt az elsődleges feladat a gondnokokkal való együttműködés, egyeztetés, a pszichoszociális fogyatékossággal élő személy képviselete, ill. esetenként a hatóság előtti képviselete, családi vagy lakóközösségi konfliktusok esetén mediációs stratégiák alkalmazása. - Együttműködés a társszakmákkal és a konzultációs hátterekkel, különféle szolgáltatókkal. Kiemelt partner a pszichiátriai ellátási háttért biztosító pszichiátriai gondozó intézet, pszichiátriai szakrendelés, fontos a háziorvosi ellátással való kapcsolat, a családsegítő szolgálat, önkormányzat szociális osztálya. - Aktív részvétel, facilitáló szerep az intézményközi egyeztetések, esetkonferenciák során. 2425 - Kiemelten fontos az esetfelelős állapotváltozásokat, visszaesést jelző, referáló funkciója és a pszichoszociális fogyatékossággal élőkkel való kooperációja a visszaesés megelőzésében. - Fontos feladat a helyi közösségi befogadás elősegítése, a szomszédsági közösségi kapcsolatok építése (networking). Ez különösen lényeges azokban az esetekben, ahol a pszichoszociális fogyatékossággal élő emberek a hosszú intézményi létük során elveszítették személyes külső kapcsolataikat és fontossá válik a személyes kapcsolati háló újraépítése és a társas támogatás erősítése. - A közösségi hátterek megteremtése kapcsán fontos szerepet kapnak, az ún. anti-stigma és diszkrimináció ellenes programok és ezek kialakításában való részvétel (több ilyen hazai program létezik, amelyek átvétele, adaptációja fontos, pl. Ébredések Alapítvány, Moravcsik Alapítvány programjai). - A fentiek mellett az esetfelelős fontos feladata még az életviteli készségek és konfliktus kezelés egyéni fejlesztése is, ill. a támogatott lakhatás keretei között megvalósítható lakóközösségi skillfejlesztés önsegítő formájának támogatása. Ennek kapcsán az esetfelelős a facilitátorok felkészítését végezheti. Ilyen program az erőforrásokon alapuló modellre építő Streghts Recovery Self Help program, amelyet a Kansas Egyetem munkaközössége dolgozott ki, és amelynek önsegítő kézikönyve és a facilitárorok számára készült útmutatója jól adaptálható módszertani anyag lehet a hazai gyakorlat számára is 22. Az önsegítő csoport facilitátora lehet tapasztalati szakértő vagy a csoport által elfogadott felhasználó. Ez a modell az erőforrásokon alapuló fejlesztés olyan önsegítő modellje, amely ugyanolyan modulok mentén építkezik, mint az esetfelelős által alkalmazott segítés modelljének életviteli készségeket erősítő elemei. A facilitátor szerepre felkészítés részben a modell ismeretére, részben pedig a csoportvezetés elveinek, szempontjainak megismerésére irányul. - Az együttélés során felmerült problémákat, konfliktusokat lakógyűlésen oldják meg, szükség esetén az esetfelelős bevonásával. A lakásokban ne legyen házirend. Az esetfelelős komplex segítő munkája komoly pszichés terhelést jelenthet és sokszor bonyolult erőtérben zajlik, ezért a szupervíziós háttér biztosítása a komplex esetviteli munkát végző esetfelelős támogatásának elengedhetetlen eleme. A kísérő támogató feladatot ellátó munkatársak tevékenységének segítő hátterét az esetfelelős biztosítja az ő támogató tevékenységük körülírtabb és nem követel meg folyamatos szupervíziót. b) Kísérő támogató és a kísérő támogatás feladatai A már többször említett hospitalizációs ártalom kialakulásához az intézményben jelenlevő túlgondoskodás alapvetően hozzájárult. Az ápolók, gondozók tevékenysége erre a szemléletre épült. A támogatott lakhatás teljesen más elvárást támaszt a szakmai személyzet felé, új helyzetben másféle ellátási, vagy inkább szolgáltatási módszert kell elsajátítani, melynek az elnevezése is jól kifejezi a különbséget: nem ápolás, nem gondozás, és még csak nem is segítségnyújtás, hanem támogatás. A kísérő támogató a támogatott lakhatás keretében a pszichoszociális fogyatékossággal élő személy részére életviteli támogatást nyújt az egyéni szolgáltatási tervnek megfelelően. Elvárás, hogy az életviteli támogatás mindig abba az irányba hasson, hogy az egyén autonómiája a lehető legmagasabb szintre érjen. Éppen ezért fontos, hogy a kísérő támogató a saját és a pszichoszociális fogyatékossággal élő ember kompetenciáit is ismerje, és annyi segítséget nyújtson, amennyi az éppen elég kategóriában van. 22 Ridgway, Priscilla et al.: Pathways to Recovery: A Stregths Recovery Self Help Workbook University of Kansas School of Social Welfare 2002., Davidson, Lori et al.: Pathways to Recovvery: Group Facilitator s Guide -University of Kansas, School of Social Welfare26 A kísérő támogató középfokú szociális vagy egészségügyi végzettséggel rendelkező személy legyen. Jelen feladatkörben a szociális gondozó ápoló végzettség az, ami elsősorban megfelelő. Előnyt jelenthet az érettségi megléte, ill. a közösségi gondozói, vagy pszichiátriai szakápolói végzettség. A kísérő támogató véleményünk szerint az esetfelelős szakmai irányítása mellett látja el a feladatokat, és nem végezhet önálló esetviteli munkát. Feladata elsősorban a támogatott lakhatás keretei között élők mindennapi praktikus életviteli tevékenységének segítése, az ehhez kapcsolódó praktikus készségek megerősítése, motiválás. Feladata lehet a pszichoszociális fogyatékossággal élő emberek kísérése, segítése hivatali ügyintézések, orvosi, rendelőintézeti kivizsgálások kapcsán is. Kórházba kerülés esetén látogató kapcsolattartó feladatot láthat el. Fontos szerepet kaphat az állapotváltozások visszajelzésében, visszaesés megelőzésben. Fontos hangsúlyozni, hogy pszichoszociális fogyatékossággal élők esetében a készségek a betegség függvényében dinamikusan változhatnak, ami a támogatási szükségleteiket is befolyásolja. A kísérő támogató feladatai: A feladatok a szükségletfelmérésből is ismert alábbi területeken merülnek fel: - Támogatás a személyi higiéné fenntartásában. - Személyi függetlenség kialakítása. - Életviteli készségek fejlesztése. - Pénzkezelésben, napi pénzbeosztásban segítségnyújtás. - Hivatalos ügyek intézésénél segítségnyújtás, támogató melléállás. - Családi kapcsolatok kialakításánál, fenntartásában segítségnyújtás, támogató melléállás. - Társas kapcsolatok kialakításában segítségnyújtás. A kiváltás kapcsán az utolsó két pontnak kiemelten fontos a szerepe, mert az intézményi lét miatt az egyén családi kapcsolatainak egy része valószínűleg megszűnt, vagy megfakult. A támogatott lakhatás keretében meg kell próbálni helyre állítani ezeket, hiszen az egyén további életminőségének sarokpontját képezi a családi támogatás. A kinti társas kapcsolatok is valószínűleg megszűntek, ezért az elmagányosodás elkerülése miatt támogatni kell újak kialakítását. Kísérő támogató feladata ennek kapcsán például: - Közvetlen környezettel való jó kapcsolat kialakítása, fenntartása támogatása, - Munka rehabilitációhoz segítségnyújtás (a kíséréstől akár a munkapróbán történő részvételig), - Egy jó lakóközösségi miliő kialakításának elősegítése. - Egészség, betegség felismerése, házi- szakorvoshoz kísérés, gyógyszerek beszedéséhez segítségnyújtás, korai figyelmeztető jelek jelzése. A pszichiátriai betegséggel kapcsolatos támogatást ketté kell választani. A gyógyszerek beszedésénél segítségadás, orvoshoz kísérés a kísérő támogató feladata, a pszichiáterrel való kapcsolattartás viszont az esetfelelősé. Kihangsúlyozandó, hogy a kísérő támogató a betegség fluktuálásával, esetleges állapotrosszabbodással kapcsolatosan a jelzőrendszer tagja. Tudnia kell a tüneteket felismerni, az egészségügyi-szociális ellátó rendszert legalább annyira ismerni, hogy a jelzés a megfelelő időben, megfelelő helyre történjen meg. Alaphelyzetben az esetfelelőshöz fordul, de akut helyzetekre is fel kell készülnie. - Anti-stigma programokon részvétel, új ötletek felvetése. - Szoros együttműködés az intézmény vezetőjével és az esetfelelőssel. A kísérő támogató fő feladatai a pszichoszociális fogyatékossággal élő személyes életterében zajlik, a feladatok már-már az intim kategóriába sorolhatóak. A bizalmi kapcsolat kialakítása nagyon nehéz, ugyanakkor ehhez az ellátási formához elengedhetetlen. Az intézményben dolgozó munkatársak 2627 nagy előnye, hogy a kiváltáskor már személyes kapcsolatban állnak a lakókkal, benne vannak a személyes térben. Kérdés azonban, hogy a szociális gondozói munkakörben jelenleg dolgozók képesek-e a szemléletváltásra és a változtatásra, ápolás-gondozás helyett támogatást nyújtani? c) Önkéntesek bevonása Kísérő támogató feladatait számos esetben tudják átvállalni önkéntes segítők. Különösen vonatkozik ez különböző programokon való részvételre, orvoshoz kísérésre, hivatalos ügyek intézésénél nyújtott segítségnyújtásra. Nagy szerepe lehet az önkéntes segítőknek a stigmatizáció felszámolásában is. Közreműködhetnek közösségi, kulturális, sport és különféle aktivitási programok szervezésében, a pszichoszociális fogyatékossággal élő emberek aktivitásának ösztönzésében, a társas támogatás megerősítésében. Az önkéntesek bevonása során az alábbiakat tartjuk kiemelten fontosnak betartani: - megfelelő kiválasztás, a motivációs hátterek és alkalmasság mérlegelése, - felkészítő program (ismeretnyújtás, a felelősségek, kompetenciák, kapcsolati-keretek tisztázása) biztosítása, - az önkéntesek bemutatása, - az önkéntes munka figyelemmel kísérése, rendszeres megbeszélések a tapasztalatok és problémák feldolgozása, - a pszichoszociális fogyatékossággal élő személyek visszajelzéseinek megismerése, mérlegelése, - az önkéntes munka rendszeres megerősítése, a motiváció fenntartása. Javaslat: - Az esetfelelős a humán segítés területén képzett, diplomás szakember legyen: szociális munkás, pszichológus, pszichopedagógus vagy mentálhigiénés képesítéssel rendelkező szakember. Előnyt jelent a közösségi koordinátori végzettség, pszichoszociális fogyatékossággal élők közösségi ellátásában szerzett gyakorlat, valamint a pszichiátriai és szenvedélybetegek ellátása terén szerzett szakvizsga. Akinek nincs a pszichiátriai ellátás területén képzettsége, gyakorlata, annak felkészítő képzési programban való részvételt tartunk fontosnak. - A kísérő támogató középfokú szociális vagy egészségügyi végzettséggel rendelkező személy legyen, elsősorban a szociális gondozó ápoló végzettség megfelelő. Előnyt jelent az érettségi megléte, ill. a közösségi gondozói, vagy pszichiátriai szakápolói végzettség. - A támogatott lakhatásba át-, vagy bekerülő szakemberekkel szemben a fenntartó határozza meg a kompetencia követelményeket, és írja elő, hogy a felkészítő program mely elemeit kell kötelezően elvégezni. Az új munkakörbe való átvételről a fenntartó szakmai szempontok alapján döntsön. - Jogszabály biztosítsa, hogy a szupervízió legalább csoport keretben beépüljön a működés feltételrendszerébe, de fontos, hogy az egyéni szupervízió is elérhető legyen. (Eltérően a mai gyakorlattól, ahol szinte csak pályázatos formában lehet szupervíziós hátteret biztosítani, és egyéni szupervízió gyakorlatilag nem érhető el forráshiány miatt.) - A későbbiek során a szolgáltatás használóinak legyen lehetősége értékelni a szakembereket, legyen időszakos elégedettségi felmérés, amit a szakemberek értékelésénél vegyenek figyelembe. A visszajelzés anonim, az összesítés nyilvános legyen. 2728 9. Szakemberek felkészítése a támogatott lakhatás keretében történő szolgáltatásnyújtásra Az intézményi férőhely kiváltás során egy sor olyan szakmai feladat keletkezik, amelyre sem az intézményi stábok, sem pedig a jelenleg meglévő közösségi ellátásban szolgáltatást nyújtó szakemberek nem rendelkeznek megfelelő tapasztalattal és módszertani felkészültséggel. Ez a támogatott lakhatás során szükséges életviteli támogatás terén is komoly kihívást jelent, mert sem a korábbi bentlakásos intézményi keretek között folyó segítő munka gyakorlata, sem pedig a közösségi ellátás során alkalmazott esetviteli munka nem ad elégséges alapot e sajátos ellátási formában szükséges életviteli támogatás gyakorlatának kialakítására. Célunk ebben a fejezetben a szakemberek felkészítését szolgáló komplex program koncepcionális keretének körvonalazása, irányt mutatva a fejlesztési programok részletes kidolgozásához. A szakemberek komplex felkészítő programjának célcsoportjai és elemei a) Utazó szakértői team kialakítása Az intézményi férőhely kiváltási programot megvalósító intézményi stáb felkészítése érdekében szükség van orientációt nyújtó tájékoztatásra, problémafeldolgozó csoportmunkára, konzultációs alkalmak biztosítására a szakmai képzések, tréningek előtt és mellett. Ennek megvalósítására egy utazó szakértői team kialakítását javasoljuk, hátterében egy, az intézményi férőhely kiváltást támogató koordinációs irodával. Az utazó team alapfeladata az intézményi férőhely kiváltási program megismertetése, az azzal kapcsolatos nehézségek oldása és a támogatott lakhatás kapcsán megjelenő szemléletváltás, feladatok, kihívások, módszertani sajátosságok, valamint a szükséges készségek közös végiggondolása. A kiváltás kapcsán felmerülő szakmai kérdésekkel való foglalkozáson túl fontos, hogy az utazó team képes legyen a változásokhoz kapcsolódó feszültségek oldására, feldolgozására, konfliktusok kezelésére is. Elvárás, hogy a team tagjai átfogó ismeretekkel és tapasztalattal rendelkezzenek a pszichiátriai betegséggel élők segítése terén. Fontos a team multidiszciplináris összetétele, beleértve a tapasztalati szakértőket is. Az utazó team tagjai az intézmények helyszínén, továbbá összevont konzultációs alkalmakkor segíthetik a kiváltási program végrehajtóinak munkáját. A felkészítő programba a kiváltás terén tapasztalattal bíró külföldi szakemberek is behívhatók. b) A támogatott lakhatás keretében szolgáltatást nyújtó szakemberek felkészítése Az esetfelelősök felkészítő programja kialakításánál figyelembe kell venni, hogy az e feladatkörbe kerülők igen eltérő alapképzettséggel, szakmai ismerettel és tapasztalattal rendelkeznek. Részükre egy flexibilis, modulrendszerű felkészítő programot kell kialakítani, amely modulokból az előtörténet alapján egyéni tanrend mentén haladva lehet a szükséges ismereteket és készségeket elsajátítani. Ez egyben feltételezi, hogy kis létszámú, szeminarizáció és készségfejlesztés keretei között valósítható meg egy ilyen felkészítő program. Figyelembe véve a támogatott lakhatás keretében folyó életviteli támogatás feladatait és a célcsoport sajátosságait, ennek megfelelő speciális modulokat is be kell illeszteni a felkészítő programba. A közösségi koordinátor képzés programjából jelentős ismereti blokkok és készségfejlesztő tréning elemek emelhetők be a felkészítő programba. Az alábbi modulok beépítését tartjuk fontosnak: - speciális pszichiátriai egészségügyi és szociális ismeretek, - a felépülés alapú megközelítés, mint szemléleti keret, - az esetmenedzsment alapjai, - az életviteli támogatás erőforrásokon alapuló modellje, - az interprofesszionális munka elemei, - a személyes kapcsolati háló és a közösségi támogató hátterek megerősítése (networking stratégiák), - az életviteli skillek fejlesztése in vivo a mindennapi élethelyzetek kezelése során, 2829 - felkészítés a támogatott lakhatás keretében élők életviteli skilleket építő önsegítő - fejlesztő csoport programjának facilitálására, - krízisellátás sürgősségi helyzetek kezelése, - a segítő kliensképviseleti tevékenysége, - együttműködés a civil szervezetekkel, a pszichiátriai betegséggel élők érdekvédelmi szervezeteivel, önkéntesekkel, - a kötelező és ajánlott dokumentáció vezetése. Azt, hogy milyen időráfordítással, milyen képzési keretben valósítható meg ez a felkészítő program csak annak részletes kidolgozása után lehet pontosítani (kb óra), de a valós ráfordítás függ a résztvevők előképzettségétől és az ehhez igazodó egyéni tanrend moduljaitól. Külön ki kell emelni a tapasztalati szakértők (pszichoszociális fogyatékossággal élők) jelenlétének fontosságát, nemcsak a szolgáltatások kialakítása során, hanem képzésben résztvevő aktív partnerként is. Az intézményi férőhely kiváltási program előkészítése során az intézményből a támogatott lakhatási szolgáltatásba átkerülő kísérő támogatók szakmai felkészítéséhez az alábbi tematikus pontok ajánlottak: - a közösségi gondozás és életviteli támogatás elemeit bemutató ismereti modulok, - pszichopatológiai ismeretek, - a felépülés alapú megközelítés szemléleti kereteinek megismertetése, - segítő-kapcsolati alapok és skillek elsajátítása, - állapot monitorozása és visszaesés megelőzés gyakorlati elemei, - a kompetencia problémakör és etikai kérdések feldolgozása, - a kísérő-támogató munka során felmerülő problémák, nehézségek feldolgozása esetmegbeszélő kiscsoportban. A kísérő támogatók felkészítésének nagyon fontos eleme a terepmunka megtanulása, a pszichoszociális fogyatékossággal élők autonómiájának fel- és elismerése, önállósodási törekvéseinek elfogadása, támogatása. A személyiségfejlesztés és érzékenyítés szintén fontos, tekintve, hogy a feladatoknak komoly eleme a szolgáltatást igénybevevő elengedése, ami szükséges az intézményfüggő klienskapcsolatok átalakításához, a lakók társadalmi aktivitásának növeléséhez, az együttműködő partneri viszony kialakításához. Az elengedés a tapasztalat szerint a segítőnek nagyon nehéz, komoly önismeret szükséges hozzá. A felkészítő program kb óra, amit munka mellett blokkos képzésben lehet elvégezni. A képzést a kiváltásra kerülő intézmények munkavállalói a kiváltási projekt keretében, az új struktúra felállása előtt végezzék el. Az egyéb támogatott lakhatást biztosító szociális szolgáltatók munkatársai egy éven belül kezdjék meg a képzést. A képzés fedezetéül szolgáló forrásokra legyen lehetőségük pályázni. A képzők megfelelő kiválasztására is figyelmet kell fordítani. Fontos, hogy kiválasztásuk során speciális ismeretekkel, tapasztalattal, a közösségbe integrált szolgáltatásokkal, valamint a szemlélettel kapcsolatos elvárások érvényesüljenek. A civil szervezetek bevonása is támogatandó. c) Komplex felkészítő program A komplex felkészítő program része a befogadó intézményi környezet felkészítése is a támogatott lakhatás keretében élők segítésére. Fontos, hogy a helyi egészségügyi és szociális ellátás kulcsszereplői egy továbbképző program keretében megismerkedjenek az intézménykiváltás során jelenlévő szakmai törekvésekkel, a támogatott lakhatás keretében élőknél felmerülő pszichoszociális nehézségekkel és azokkal a segítő-kapcsolati alapelvekkel, amelyek figyelembevétele a nekik nyújtott szolgáltatások kapcsán megkönnyítik a kölcsönös megértést és együttműködést. Itt különösen fontos a pszichoszociális fogyatékossággal élőkkel kapcsolatos előítéletek, félelmek oldása, az elfogadás és a segítő attitűd erősítése. 2930 A felkészítő program további fontos eleme a gondnokok felkészítése. A korszerű pszichiátriai, közösségi ismereteken kívül a támogatott lakhatás elveinek, szempontjainak megismertetése igen hasznos lenne a gondnokokkal való együttműködés erősítése érdekében. d) Felsőoktatási humán képzések és szakirányú továbbképzések Fontosnak tartjuk a megfelelő felsőoktatási humán képzések és szakirányú továbbképzések keretébe illeszkedő képzési modulok kidolgozását a pszichoszociális fogyatékossággal élők nehézségeinek megértésére és a közösségi támogatás módszertanának megismerésére. A felsőoktatási képzések kapcsán a szociálismunkás képzés mellett elsősorban a szociálpolitikus, szociálpedagógus, pszichológus, gyógypedagógus, és mentálhigiénés szakemberek képzése lehet érintett, ahol az adott szak képzési palettájához igazodó modul kimunkálása szükséges. e) Az intézményi férőhely kiváltási program változásvezetési aspektusai Az intézményi férőhely kiváltási folyamat eredményessége érdekében a szorosabban vett szakmai témák mellett érdemes a vezetéselméleti tárgykörbe tartózó változásvezetéssel foglalkozni. A többi fejezetben részletesen foglalkozunk a kiváltás érintettjei közül a pszichoszociális fogyatékossággal élők változással kapcsolatos felkészítésével, illetve a dolgozók képzésével, a környezet felkészítésével. Ugyanakkor a változás szempontjából az intézményvezetők, szakmai vezetők változáskezelő kompetenciái is fejlesztést igényelnek, tekintettel arra, hogy a folyamatot ők fogják szervezni, lebonyolítani, felügyelni. A változás elengedhetetlen feltétele a leadership A változásvezető képzett, motivált, a változás mellett elkötelezett vezető, aki nem csupán reagál a környezeti változásokra, hanem proaktívan, felkészülten fogadja és kezeli a változást. A kiváltással kapcsolatos szervezeti változás minden érintettre hatással van egyéni és csoport szinten, konfliktusokat eredményez, átrendezi a hatalmi szerkezetet, érzelmileg telített. A változásvezetőnek mindkét szinten fórumokat kell biztosítania, hogy az emberek változással kapcsolatos információkat megkapják, és az aggályaikat elmondhassák. A forradalmi változásokra mindig valamilyen kényszer hatására kerül sor, mert a szervezet túlélése forog kockán. A változás folyamata szempontjából először alapos szervezeti elemzést igényel, ami feltárja a jelenlegi helyzetet. Ezt követi a szükséges változások megvalósításához, implementációjához szükséges tényezők alapos elemzése: kiktől várható a változásokkal szembeni ellenállás, miért és milyen mértékű, kinek van a változás megtervezéséhez szükséges lényeges információja, kinek az együttműködése elengedhetetlen a változás megvalósításához, változás kezdeményezőjének pozíciója hogyan viszonyul a többi érdemi szereplőhöz, milyen közöttük a hatalmi viszony, van-e bizalom közöttük, milyen az együttműködésük szokásos módja. Az előbbi elemzési szakaszokat követi a változtatási stratégia, taktika kidolgozása, a változtatási folyamat akciótervének kidolgozása. Ellenállás a változással szemben A szervezeti változás vezetőjének tisztában kell lennie azzal, hogy a változással szemben ellenállás fog kibontakozni, ami természetes jelenség. Az emberek elsősorban arra összpontosítanak, hogy miről kell lemondaniuk. A változásban egyedül érzik magukat, úgy érzik, hogy nincs elégséges erőforrásuk, és csak véges mennyiségű változást bírnak el. Az emberek nem azonos mértékben állnak készen a változásra. Tekintettel arra, hogy a szervezeti ellenállás veszélyeztetheti a kitűzött célok eredményes megvalósulását, sőt az elképzelések kudarcba fulladhatnak, proaktívan kell azokat kezelni. A szervezeti ellenállás személyi okai lehetnek a változástól való félelem, a bebiztosított értékek elvesztésének hite, anyagi érdekek sérülése. Mindezek speciális szervezeti elhárításokat eredményeznek, mint a szelektív észlelés, a probléma tagadása, vagy a kívülálló effektus. Ez utóbbi különösen akkor jelenik meg, ha a változásvezetést külső szakértők végzik, ti csináltátok, ti akartátok a változást nekem semmi közöm hozzá. 3031 Az ellenállás szervezeti okai a szervezetben működő sémák rigiditása, hatalmi pozíció féltése, erőforrás elosztási sémák megváltozása. Gyakran a törekvés a szervezeti egység vagy szakma létét kérdőjelezi meg, szervezeten belüli bizalomhiány jelentkezik, vagy a szervezeten belüli csoportok normarendszere (szubkultúra képződés) is ellenállást eredményezhet. Ellenállást kezelő stratégia A változási folyamat során személyes vezetés és az ellenállást megjelenítő aggályok meghallgatása szükséges. A változás előtt információs kételyek jelentkeznek, a vezetőnek ezért tényekkel kell alátámasztani a változás szükségességét, hogy az emberek maguk is levonhassák a következtetéseket. A várható személyes aggályok miatt különböző fórumokon lehetőséget kell biztosítani arra, hogy elmondhassák véleményüket, vagy elgyászolhassák a régi értékeket. A korai elfogadókat inspirálni kell hitelesen, egy reálisan vonzó jövőkép megjelenítésével. A változás alatt átültetési aggályok jelentkeznek, próbaüzemi működés szükséges. Ebben a szakaszban kell foglalkozni az ellenzőkkel, és a korai elfogadók segítsenek a semlegeseknek is. Kiemelten fontos vezetői magatartás a személyes meghallgatás, a dicséret. Fontos az elért eredmények közlése, sikertörténetek megjelenítése. Szervezeti attitűd átalakulása a változás alatt: - Elutasítás ellenséges viszonyulás, kritikus, gúnyos megjegyzések jelenléte, - Beletörődés nincs felelősségvállalás, - Elfogadás semleges, már nem ellenséges viszonyulás, - Azonosulás megjelenik a felelősségvállalás, hozzáadott teljesítmény. Javaslat: - Meg kell szervezni egy utazó team -et, melynek tagjai eseti jelleggel, részben strukturált, részben interaktív programmal segítik a kiváltásra kerülő intézmények menedzsmentjét és szakembereit a kiváltásra való felkészülésben és annak megvalósításában. A mozgó utazó szakértői team tagjai vállaljanak feladatot a vezetőkkel történő kommunikációban változásvezetési szempontból. A kiváltást változásmenedzselési szempontból is kísérjék figyelemmel. - A felkészítő program biztosításához ki kell dolgozni mind az esetfelelős, mind a kísérő támogató munkakört betöltők számára az alap és kiegészítő modulok tananyagait, figyelembe véve a már létező képzések tartalmát is. Elengedhetetlen az írott tananyagok, jegyzetek elkészítése. A felsőoktatás és a szakképzés releváns képzései számára is ajánlások fogalmazhatók meg a tananyagok további fejlesztéséhez. - A kiváltásra kerülő intézmények dolgozói közül a támogatott lakhatásba átkerülő szakemberek számára kötelezővé kell tenni a megfelelő felkészítő programok elvégzését. Az alkalmazás további feltétele legyen a fenntartó által kimunkálásra kerülő kompetenciakövetelmények teljesítése is. - A pszichoszociális fogyatékossággal élő emberek támogatott lakhatásának biztosításában szerepet játszó szakemberek felkészítő programjainak, a képzések, továbbképzések kidolgozására egy stabil munkacsoport létrehozása indokolt. - Célszerű lenne létrehozni az intézményi férőhely kiváltás koordináló irodát, amely - többek között - gondoskodik a felkészítés szükséges feltételeiről, biztosítja és szervezi a képzőket és a képzéseket. 3132 Felhasznált irodalom: Bakacsi (2004): Szervezeti magatartás és vezetés, Budapest (Aula) Szervezeti változás, szervezeti tanulás Blanchard (2010): Vezetés magasabb szinten, Budapest (Ad Sidera) Szervezeti vezetés 10. A pszichoszociális fogyatékossággal élő emberek komplex szükségletfelmérése és egyéni szolgáltatási terv készítése Az állapot- és szükségletfelmérés során a szolgáltatások tervezéséhez kapunk információt a pszichiátriai betegség következtében kialakult tényezők összességéről, kiemelten a mentális, a pszichoszociális, a fizikai állapot és az önellátás területén. Az állapotfelmérés hozzájárul a pszichoszociális fogyatékossággal élő emberek személyes céljainak elérését szolgáló egyéni szolgáltatási terv elkészítéséhez, egyben eszközként hozzájárul a munka eredményességének monitorozásához is. A komplex szükségletfelmérést a jelenlegi jogszabályi előírás alapján egy év után meg kell ismételni, illetve jelentős állapotváltozás esetén előbb, mivel az egyes életterületeken keletkező szükségletek változhatnak, ami az igényelt szolgáltatásokra is hatással lehet. a) Komplex szükségletfelmérés A komplex szükségletfelmérés elvégzésének célja, hogy a támogatott lakhatási szolgáltatást igénybevevő személy (lakó) aktuális szükségleteiről, az azokat befolyásoló szociodemográfiai változókról, az egészségügyi, szociális állapotáról, a természetes és professzionális támogatói környezetéről képet kapjunk az egyéni szolgáltatási terv megalapozására. A komplex szükségletfelmérő eszköz kérdései, figyelme a támogatási, beavatkozási szükségletekre helyeződik, nem mér képességet, kompetenciát. Lényeges, hogy a felmért személy önbeszámolóján is alapul és a felmérésen részt vehet egy általa megnevezett segítő szakember is. A szükségletfelmérés eljárása A komplex szükségletfelmérés teamben zajlik, amelynek összetétele: - Pszichoszociális fogyatékossággal élő személy, - A pszichoszociális fogyatékossággal élő személyt jól ismerő, vele terápiás kapcsolatban álló szakember, - Instruktor (az adatlap felvételében és rendszerében felkészített szakember, feladata a felmérés lefolytatása), - Mediátor (szintén ismeri az adatlapot és a célt, feladata, hogy a különböző nézőpontok közötti hangoltságot megtalálja, illetve a fókuszt a munka során a lakó szükségletein és igényein tartsa, tehermentesíti az instruktort, aki így a felmérésre és annak célrendszerére tud koncentrálni). A szükségletfelmérés három pillérre épül: - Szociodemográfiai adatok, jellemzők dokumentálása, - Félig strukturált interjú felvétele, irányított beszélgetés, - Előre rögzített szempontsor és pontozási rendszer alapján a támogatási szükségletfelmérő adatlap felvétele. Fontos, hogy a felvételt végző szakember képes legyen az egyén képességeihez, komplex tünettanához igazítani, adaptálni a kérdéseket, ezáltal válik a komplex szükségletfelmérés egyénre szabottá. Hangsúlyt kell kapnia a pszichoszociális fogyatékossággal élő egyén saját élettörténetének, elképzeléseinek, vágyainak is, figyelembe véve a befolyásoló környezeti tényezőket. A felmérést végző szakember minden olyan lényegesnek talált körülményt rögzít, amely segítheti a támogatási szükséglet megállapítását. Építenie szükséges a beszélgetés során tapasztalt megfigyeléseire is, ami további kiegészítő felmérést (felmérő eszközt, adatlapot, pl. közösségi ellátás 3233 felmérő lapja) tehet szükségessé. Cél, hogy a lakó szükségleteiről és a szükségleteit befolyásoló tényezőkről reális kép alakuljon ki, feltárásra kerüljenek a szolgáltatást igénybe vevő személy külső és belső erőforrásai, és a mindennapokban használt segítő technikák is. A felmérés az életterületek teljes áttekintésével a pszichoszociális fogyatékossággal élő számára is lehetőséget ad arra, hogy áttekintse, tudatosítsa saját szükségleteit, erőforrásait és lehetőségeit. A komplex szükségletfelmérésben nevesített területek Az érintett területek a támogatott lakhatás célcsoportjai számára azonosak, így a pszichoszociális fogyatékossággal élők esetében is érvényesek. Személyi higiéné: Személyi függetlenség: Mobilitás: Életvezetéssel kapcsolatos támogatási szükséglet: Kapcsolatok: Közösségi részvétel: Egészségmegőrzés: Egészségügyi kockázatok: Mosdás, fürdés, zuhanyzás, a testrészek ápolása, a WC megfelelő használata, a női speciális higiéné biztosítása. Ételkészítés, étkezés, öltözködés, a napi tevékenységek során használt eszközök megfelelő használata. Helyzetváltozás, helyváltozás, lakóhelyen kívüli közlekedés, tájékozódás és útvonaltervezés. Az önálló életvezetéshez szükséges tevékenységek, mint például bevásárlás, háztartási tevékenységek, hivatalos ügyek elintézése, pénzkezelés. Családi, baráti, munkahelyi vagy oktatáshoz köthető, közösségi, partner-, pár-, és szexuális kapcsolatok kialakítása és fenntartása. Oktatási programban való részvétel, munkavállalás, munkavégzés, szabadidős programokban való részvétel, sporttevékenységek. Diéta, segédeszközök használata, gyógyszerek adagolása és bevétele, folyadékbevitel, orvos felkeresése, felülvizsgálatokon való megjelenés. Epilepsziás rohamok, táplálkozással összefüggő zavarok, krónikus betegség, decubitus, fizikai és pszichés állapot, jóllét, egészségügyi zavarok. A szükségletek értékelése 4 fő kritérium mentén történik, feltárva: - a támogatás típusát, - a támogatás gyakoriságát, - a támogatásra fordított időt, - és a támogatás forrását. A felmérés lehetőséget ad arra is, hogy a jelen helyzet mellett a jövőbeni, vagy újabb támogatási irányokat is meghatározzanak. Tisztában kell lenni azzal is, hogy a szükségletek és a rendelkezésre álló erőforrások változhatnak, ezért a felmérés pillanatnyi állapotot tükröz. Valamely életterületen bekövetkező változás szükségessé teheti az egyéni szolgáltatási terv módosítását is. A jelenlegi komplex szükségletfelmérő eszköz tartalmi elemei az általános alkalmazhatóság miatt nem eléggé célcsoport specifikusak, így a gyakorlati tapasztalat azt mutatja, hogy a pszichoszociális fogyatékossággal élők esetében az érintett területek nem teljesen relevánsak. Célszerű a még meglévő kapcsolatok feltérképezése, újraértékelése is, amelyre a számú mellékletben bemutatott kapcsolathálózati kártyák alkalmasak. A komplex szükségletfelmérés eredményei alapján a kirendelt felmérő szakembernek jogszabályi kötelezettsége elkészíteni az ún. Szükségletprofil összefoglaló táblázatot, ami formailag és tartalmilag más logikát mutat, mint a felmérés. Az összefoglaló táblában a szolgáltatási elemek nem egyeznek a felmérő eszközben vizsgált, megnevezett területekkel, így a felmérő szubjektív adaptálása nagymértékben érvényesül. 3334 b.) Egyéni szolgáltatási terv Feltételezzük, hogy ideális esetben már a bentlakásos intézményben is személyre szabott, egyéni gondozási tervet készítettek, fókuszban a kliens igényeivel. Szerencsés esetben, a gyakorlatban is működött, hogy a terv készítésébe aktívan bevonták a klienst, számítottak közreműködésére. Valószínű azonban, hogy pszichoszociális fogyatékossággal élő személy szükségletei mások voltak, mint a támogatott lakhatásban, tekintve az eltérő életformát, az ebből fakadó cselekvési lehetőségeket, a megvalósulást segítő, vagy akadályozó tényezőket, a támogató, segítő környezet rendelkezésre állását, vagy hiányát, stb. Az egyéni szolgáltatási terv elkészítése az esetfelelős feladata, ami számára is új feladatot jelent. Az egyéni szolgáltatási terv a komplex szükségletfelmérés eredményének és a pszichoszociális fogyatékossággal élő személy egyéni törekvéseinek figyelembevételével készül és a különböző szolgáltatási, ellátási formák egyénre szabott összehangolását igényli. Az egyéni szolgáltatási terv felépítésénél, formájának kialakításánál javasoljuk figyelembe venni a közösségi pszichiátriai ellátásban használt gondozási tervet, amelyről bebizonyosodott, hogy jól használható, logikai felépítése a felépülés elvű rehabilitációs szemléletet követi. Az egyén szükségletei várhatóan több szolgáltató együttműködésével és összefogásával biztosíthatók. Ennek érdekében az intézményvezető és az esetfelelős feltérképezik azokat a területen jelen lévő szociális szolgáltatókat, akiket a pszichoszociális fogyatékossággal élők céljai elérése érdekében be lehet vonni az ellátásba, megkeresik őket, és a pszichoszociális fogyatékossággal élő személyekkel történt egyeztetés után megállapodást kötnek velük. Az egyéni szolgáltatási terv csak és kizárólag a pszichoszociális fogyatékossággal élő személy közreműködésével készülhet, ill. nyerheti el végső tartalmát, és az egyén aktuális állapotához, külsőbelső erőforrásaihoz kell igazodnia. Az aktív közreműködés támogatja az önálló életvitel kialakítását, az autonóm életforma megvalósítását és hozzájárul a pszichoszociális fogyatékossággal élő személy rövid és hosszú távú céljainak megvalósulásához. Az egyéni szolgáltatási tervben konkrétan meghatározásra kerülnek az egyénnel történt egyeztetés alapján azok a szociális szolgáltatások, amelyek a pszichoszociális fogyatékossággal élő személy életvitelének biztosításához és fejlesztéséhez hozzájárulnak, ill. azok a szolgáltatók, akik ezt biztosítják. Megfogalmazásra kerülnek a célok eléréséhez kapcsolódó feladatok, tevékenységek az egyén, az esetfelelős és a kísérő támogató számára. Az egyéni szolgáltatási tervvel szembeni elvárások: - a szolgáltatási tervben a személyközpontú megközelítés érvényesüljön, - a pszichoszociális fogyatékossággal élő személy aktív közreműködésével reálisan megvalósítható, rövid- és hosszú távú célokat fogalmazzon meg, - reálisan mérje fel az esetleges kockázati tényezőket, vegye számba az elhárításukhoz szükséges eszközöket, - koordinálja a támogató környezet működését, - építsen a támogató családtagokra is a szolgáltatási terv megvalósítása során. Amiben az egyéni szolgáltatási terv, több mint a gondozási terv: - a szolgáltatási terv megvalósításába más szociális szolgáltatókat is bevon(hat), - meghatározza a más szolgáltatók által biztosított szolgáltatásokat, - koordinálja az egyes szociális szolgáltatók működését. Az egyéni szolgáltatási terv elkészítésének egyik legnehezebb része, annak eldöntése, hogy milyen szolgáltatások kerüljenek bevonásra. A szolgáltatásokat a jelenlegi szabályozás szerint meg kell vásárolni, ami komoly dilemmát okozhat, hiszen sem a pszichoszociális fogyatékossággal élőt, sem a támogatott lakhatást biztosító szolgáltatót nem bíztathatjuk forrással le nem fedett kiadásokra. A pszichoszociális fogyatékossággal élők esetében a munkavállalás lehetősége is korlátozottabb, ezért 3435 a támogatott lakhatás és az egyéb alapszolgáltatások finanszírozásánál kevésbé lehet jövedelmükre számítani. Az egyéni szolgáltatási terv összeállítása kapcsán, a bevonandó szolgáltatások, ill. a szakemberek megfelelő munkamegosztásának kialakítása szempontjából az esetfelelős által összehívott interprofesszionális team közös gondolkodására, mérlegelésére van szükség. A jelenlegi szakmai környezetben azokon a településeken, ahol elérhető a közösségi pszichiátriai ellátás, ill. a pszichiátriai nappali klub, preferálható bevonásuk a szolgáltatási tervbe és annak megvalósításába. Az egyéni szolgáltatási tervet állapotváltozás, ill. szükség esetén azonnal, egyéb esetben félévente értékelni, és szükség esetén a komplex szükségletfelmérés eredményére és tartalmára figyelemmel módosítani szükséges. A szolgáltatási tervet a jogszabály szerint aláírja a támogatott lakhatást nyújtó intézmény vezetője, a támogatott lakhatást igénybevevő személy, valamint azok a szolgáltatók, akik valamilyen (pl. étkezés, ápolás-gondozás, fejlesztés, társadalmi részvételt segítő) szociális szolgáltatást nyújtanak az egyén számára. Abban az esetben, ha a támogatott lakhatást igénybevevő személynek van gondnoka, ő is aláíró, mivel a szolgáltatásoknak anyagi vonatkozása is van. Véleményünk szerint az egyéni szolgáltatási terv aláírásába a külső szolgáltatók bevonása megnehezíti az adminisztrációt és felelősségi, illetékességi kérdéseket is felvet (ki miért felel, milyen információkhoz jogosult hozzáférni, stb). Javasoljuk ezért, hogy az egyéni szolgáltatási tervet csak az intézményvezető és a pszichoszociális fogyatékossággal élő személy és indokolt esetben a gondnoka írja alá. A bevonásra kerülő többi szociális szolgáltatóval külön szerződjenek, amely megállapodások alapja az egyéni szolgáltatási terv. Javaslat: - A szükséges szolgáltatások megállapításához a komplex szükségletfelmérő eszköz átalakítása szükséges a pszichoszociális fogyatékossággal élő emberek célcsoportjához illesztve. A komplex szükségletfelmérő eszköz alkalmazási tapasztalatainak értékelésébe, fejlesztésébe, valamint a támogatási szükségletfelmérő mentorok (szükségletfelmérő szakemberek) képzésébe az érintett célcsoport érdekvédelmi szervezeteit is vonják be. - Nemzetközi tapasztalatok alapján előnyös, ha a szükségletfelmérés folyamatában az érintett célcsoport érdekvédelmi szervezetének képviselői, megbízott szakértői is lehetőséget kapnak a részvételre, ill. a felvett dokumentumokba módjuk van betekinteni. - Az egyéni szolgáltatási terv felépítésénél, formájának kialakításánál javasoljuk figyelembe venni a közösségi pszichiátriai ellátásban használt gondozási tervet, amely a felépülés elvű rehabilitációs szemléletet követi. - Az egyéni szolgáltatási tervet csak az intézményvezető és a pszichoszociális fogyatékossággal élő személy, indokolt esetben a gondnoka írja alá. A támogatási szükségletek kielégítése érdekében az egyéni szolgáltatási terv alapján bevonásra kerülő többi szociális szolgáltatóval külön szerződést kössenek. - A pszichoszociális fogyatékossággal élő személy kérésére, az ő hasznára, előnyére váló szükséges szolgáltatások igénybevételének biztosítására a személy meglévő forrásait, vagyonát is be lehessen vonni. Ilyen esetekben a szolgáltatási terv erre is tegyen javaslatot, amit az egyénnel közösen kell átgondolni és gondnokával is egyeztetni szükséges. 3536 11. Intézményben lakó, pszichoszociális fogyatékossággal élő emberek támogatott lakhatásra történő felkészítése A támogatott lakhatás potenciális igénybevevői jellemzően ún. nagy pszichiátriai kórképpel bírnak. E kórképek általános velejárója a szorongásos állapot. Az egyén szorongása jelentősen megnő, ha számára ismeretlen helyzettel kell szembenéznie. A két dolog összeadódása könnyen vezethet a pszichoszociális fogyatékossággal élőnél állapot rosszabbodáshoz, akut kórházi kezeléshez. Ahhoz, hogy ez ne így történjen, még a kiköltözés előtt szükséges a lakók megfelelő tájékoztatása, melyet gyakorlati felkészítéssel célszerű összekapcsolni. A gyakorlati útmutatással elkerülhető, hogy negatív érzései legyenek a lakóknak, és ne csak a rájuk váró, - az intézményi lét miatt számukra nagyrészt egyébként ismeretlen - feladathalmazt lássák. A pszichoszociális fogyatékossággal élő felkészítésének célja bizonytalanságérzetük, az ismeretlentől való félelmük csökkentése, amit a lehető legtöbb tájékoztatással, gyakorlati ismeretátadással lehet elérni. További feladat az autonómiájuk és önrendelkezésük minél teljesebb kibontakoztatása egy széleskörű felkészítő program biztosításával. Megfelelő felkészítéssel a kudarcélmények elkerülhetők, ill. mérsékelhetők. A siker a pszichoszociális fogyatékossággal élők önbecsülését nagymértékben növeli, amely önmagában is hozzájárulhat a felépülésükhöz. A felkészítés időbeli szakaszai: a) kiváltás előtti időszak, b) stabilizálódás szakasza (beköltözést követő időszak), c) stabilizálódás utáni időszak. a) Kiváltás előtti időszak - Nagy hangsúlyt kell fektetni erre az időszakra. Elengedhetetlenül szükséges szóbeli tájékoztatást nyújtani arról, hogy mi történik a közeli elkövetkezendő időszakban, ki lesz, aki segíti őt, kihez fordulhat problémáival. A szóbeli felkészítés része az is, hogy rá milyen lehetőségek és feladatok várnak. A szóbeli felkészítés önmagában nem elég, mert azzal lehet számolni, hogy a közelgő változás az intézményben lakó pszichoszociális fogyatékossággal élők bizonytalanságérzetét, szorongását tovább fokozza, ezért további elemekkel kell a felkészítést folytatni. - A támogatott lakhatással, a komplex szükségletfelméréssel és az egyéni szolgáltatási terv összeállításával kapcsolatos információk biztosítása: A lakókkal meg kell ismertetni a támogatott lakhatás lényegét, a komplex szükségletfelmérés célját, folyamatát, az egyéni szolgáltatási terv tartalmát, készítésének eljárását, a döntési helyzeteket, azok időbeli érvényességét. Ennek során ne a veszélyeken legyen a fókusz, hanem lehetőségeken, az élet pozitív változásán, az aktív részvételen. - Az elméleti ismeretátadást társítani szükséges gyakorlati elemekkel, amelyek jellemzően a napi teendőkhöz (pl. főzés, mosás) szorosan kapcsolódó tevékenységekkel kapcsolatos gyakorlati ismeretek átadását és azok kipróbálását, begyakoroltatását jelentik. Az elméleti és gyakorlati felkészítési folyamatban támaszkodjunk erőforrásként a lakók előző életükből megmaradt ismereteire, tudására. - A lakók számára mutassák be leendő lakókörnyezetüket, járják be velük többször a számukra fontos útvonalakat. Lehetőség szerint ismerkedjenek meg a jövőbeli szomszédokkal. - Fokozatosan egyre nagyobb teret kapjon a pszichoszociális fogyatékossággal élő személy aktivitása a hivatalos, ill. napi ügyei intézésében (pl. levélfeladás), ahol egyre kevesebb segítséget, majd csak támogató mellé állást kapjon. - Mutatkozzanak be a pszichiáternek, aki a pszichiátriai kezelését, gondozását végzi majd. A gyakorlati programok után mindig maradjon idő a feldolgozásra, lehetőséget biztosítva a felmerülő kérdések megválaszolására. 3637 Abban a helyzetben, amikor az intézményben lakó pszichoszociális fogyatékossággal élő emberek körül minden változik, az a célszerű, ha olyanok készítik fel őket, akiket már jól ismernek. Ezért fontos, hogy a lakók felkészítésére a személyzet képes legyen. Ennek érdekében célszerű közösségi koordinátorokat bevonni, akik segíteni tudják az intézményi szakembereket a lakók felkészítésében. b) Stabilizálódás (beköltözést követő időszak) A stabilizálódás időszakában rendkívül erős stressz hatás éri a pszichoszociális fogyatékossággal élő személyt, ezért biztosítani kell számára a lehetőséget a kételyek megfogalmazására és azok megválaszolására. Legyen lehetősége stresszkezelési tréningen való részvételre is, ha az elakadás túl nagy. Alkalmazni lehet a hatlépcsős problémamegoldó lapot, és egyéb módszereket, amelyek a közösségi koordinátorok által jól ismertek, ezért szakmai felkészültség hiányában célszerű az ő közreműködésüket kérni. Az egyén az esetleges átmeneti sikertelenség esetén kapjon segítséget a problémák feldolgozásában, biztassák kitartásra. Ajánlatos, hogy a lakók képzése, fejlesztése az intézményi szakemberek és az elérhető közösségi koordinátor kooperációjában, az ő vezetésükkel történjen. Elsősorban a mindennapi életben felmerült helyzeteket és nehézségeket áttekintve gyakoroltassák azok kezelésének és megoldásának lehetséges módjait és tevékenységeit. A mindennapokban az egyéni segítőikkel (kísérő támogató, esetfelelős, közösségi koordinátor, gondozó, a nappali ellátásban a terápiás segítő) kerüljön sor a napi feladatok gyakorlására, figyelembe véve, hogy a mentálisan sérült személyek az ismeretlen helyzetektől általában félnek, szoronganak. Életviteli készségfejlesztés lehetséges területei és tartalma Asszertivitás (önérvényesítés): A stigmatizáció és a diszkrimináció a mentális zavarok tekintetében súlyos plusz terheket okoz. Az asszertív kommunikáció tartós, sikeres használata által az egyén önértékelése nő, szorongás és stressz-szintje csökken. A gyakorlatok során a lakók elsajátítják a hatékony kommunikáció elemeit, megtanulják a konfliktuskezelést. Jogi ismeretek: Az önálló élethez és a hivatalos ügyek intézéséhez nélkülözhetetlen jogi ismeretek. Korlátozó gondnokság és támogatott döntéshozatal. Munkavállalási tréning: A munkavállalási tréning során a lakók megtanulják a munkavállalás feltételeit, a munkába állás menetét (jelentkezés, önéletrajz, állásinterjú). Fontos a munkavállalói kompetenciák fejlesztése is, munkatapasztalat szerzés biztosítása védett körülmények között. (Ezzel kapcsolatban lásd a 15. fejezetet is.) Számítástechnikai alapismeretek - Internet: Az információk elérésének módja, a hivatalos levelek, dokumentumok elkészítése. A számítástechnikai ismeretek elsajátítása, az Internet használata segíti a társadalmi integrációt, megelőzi az izolációt. Életvezetési, ill. háztartásvezetési tréning: Napirend strukturálása, közlekedés, bevásárlás, pénzkezelés, főzés és egyéb háztartási ismeretek (pl. varrás, gépek kezelése). Egészséges életmód, közösségi és szabadidős programok. Pszichoedukáció A változás sikeres végrehajtásához fontos a pszichiátriai problémával élők edukálása. A pszichoedukáció általában a családok bevonásával történik, de az intézményből kikerülőknél is ugyanolyan fontos, hogy pszichoszociális fogyatékossággal élő önmaga is tisztában legyen betegsége természetével. A tapasztalatok alapján az érintettek nagyon keveset tudnak saját betegségükről. A pszichoedukáció témái: Legfőbb alapelv az empátia. Biztosítsuk a pszichoszociális fogyatékossággal élő személyt arról, hogy betegségének senki nem okozója, és adjunk lehetőséget a bűntudat, az önvád, a tehetetlen düh és más negatív érzések ventilálására. 3738 A pszichoszociális fogyatékossággal élő személyt: Tájékoztassuk érthetően - betegsége természetéről, okairól, lefolyásáról, - az állapotát befolyásoló élethelyzetekről, eseményekről. Tanítsuk meg - a stressz kezelésére alkalmazzuk a hatlépcsős problémamegoldó lapot, - a korai tünetek felismerésérése erre kiemelt hangsúlyt kell fektetni, - a segítségkérés gyakorlati lépéseire a segítségkérést megkönnyíthetjük, ha írott formában kézbe adjuk a korai figyelmeztető tünetek nyomtatványt, és megkérjük, hogy tartsa mindig szem előtt. Készíthetünk számára apró, zsebben hordható könyvecskét, melyben a számára fontos személyek elérhetőségét tünteti fel. Támogassuk asszertív képességeinek fejlesztésében. (A pszichoedukációról lásd még számú mellékletet.) c) Stabilizálódás utáni időszak A támogatott lakhatás keretében élők életviteli készségeinek fejlesztésére több lehetőség áll rendelkezésre, így: - életviteli skillek fejlesztése, megerősítése az esetfelelőssel folyó egyéni esetviteli munka keretében, - skill- fejlesztő tréningprogramok a nappali ellátás keretében, - életviteli skillek fejlesztése, megerősítése önsegítő csoport keretében. A támogatott lakhatásban élők önszerveződő csoportprogramot hívhatnak életre felkért vagy közülük közösen választott facilitátor segítségével. A felkért facilitátor személye kapcsán elsősorban a tapasztalati szakértőket tartjuk olyan hiteles és hatékony facilitátornak, akit a résztvevők feltehetően jól el tudnak fogadni. Fontos feladat a facilitátorok felkészítése e speciális feladatra (lásd esetfelelős feladatkörét). Ilyen programot dolgozott ki a Kansas Egyetem 23 munkacsoportja felhasználók és tapasztalati szakértők bevonásával. A program szemléletében szorosan kapcsolódik a felépülés alapú megközelítéshez és a munkacsoport által képviselt erőforrásokra építő esetviteli munkához. A program strukturált szakasza 12 héten át heti két alkalommal 2 órás ülésekben zajlik. A csoport létszáma 6-15 fő. Tematikailag a program négy nagy modulra bomlik. - Az első modul fő témája a felépülés és az ahhoz kapcsolódó tapasztalatok - részletesen foglalkoznak a remény tényezőjével, motivációval, a betegséggel kapcsolatos attitűddel. Kiemelten érintik a változás tényezőit, annak belső és külső forrásait. - A következő nagy téma a célok és azok megvalósításának akadályai - rövid és hosszú távú célok, célelérés súlyozása, realisztikus elvárások. Ezek kapcsán áttekintik az élet jelentős területeit (lakókörnyezet, közösség, szabadidő, munka, egészség, személyes és intim kapcsolatok). - A célok megvalósításának tervezése, közös megvitatása, akadályok feldolgozása, a társas támogatás szerepe. - A személyes tapasztalatok, történetek megosztása, feedback és megerősítés. A strukturált program rendszerint tovább él egy nyitott végű támogató csoportban. 23 Ridgway, Priscilla et al.: Pathways to Recovery: A Stregths Recovery Self Help Workbook University of Kansas School of Social Welfare 2002., Davidson, Lori et al.: Pathways to Recovvery: Group Facilitator s Guide -University of Kansas, School of Social Welfare39 Javaslat: - Az intézményi férőhely kiváltást megvalósító intézményeknek célszerű közösségi pszichiátriai koordinátorokat bevonni a folyamatba, hogy az ő segítségükkel történjen a lakók felkészítése a kiváltás megelőzően és a stabilizálódás időszakában. - Az esetfelelősök felkészítő programjában megfelelő súlyt kapjon a lakók életviteli készségeit fejlesztő módszerek elsajátítása. Ezek között a nemzetközi jó gyakorlatok is kerüljenek bemutatásra. Felhasznált irodalom: Szőke Zsolt (2012) Az Intézményi Férőhely Kiváltást Koordináló Országos Testület ajánlásai a pszichoszociális fogyatékossággal élő személyek számára ápolást-gondozást nyújtó szociális intézményi férőhelyek kiváltásának tervezéséhez A lakók felkészítése Elérhető az interneten: 12. Támogató környezet kialakítása Mottó: Mi egy olyan közösség vagyunk, amelyben nekünk, közösségi tagoknak, szükségünk van egymásra, hogy közösen gondolkodjunk, tanuljunk, megoldandó feladatainkon dolgozzunk. Az intézményi lét hosszabb- rövidebb időszaka alatt a pszichoszociális fogyatékossággal élők kapcsolatai jellemzően az intézményben jelenlévő, könnyen elérhető kapcsolatokra korlátozódtak. Családi kapcsolataik megszürkültek, esetleg teljesen megszűntek. Baráti kapcsolataik az évek alatt felszámolódtak. Más oldalról viszont a kiváltás miatt, vagy a támogatott lakhatás kialakítása miatt egy teljesen új közösségben kell, hogy befogadást nyerjenek. Az új környezetben a kutatások alapján viszont még megjelenésük előtt hátrányt szenvednek, mivel a pszichoszociális fogyatékosságot érintik talán a legmarkánsabb, legmélyebb előítéletek. Célunk a támogató környezet szélesebb horizonttal való kiépítése. A környezet fogalma jelen esetben nem csupán az aktuális befogadó(?) közeget érinti, hanem a családtagok, még mozgósítható régi kapcsolatok felkutatását és újra bevonását is a pszichoszociális fogyatékossággal élő életébe. Fontos a befogadó környezettel a célcsoport megismertetése, az ismeretlentől való félelem, ill. a stigmatizációval kapcsolatos dogmák leküzdése. a) Régi kapcsolatok felélesztése, működtetése A családi kapcsolatok feltérképezése ebben a speciális helyzetben is igen fontos, hiszen a társadalmasiasodás és az intézményesülés folyamata ellenére a primer szociális hálók továbbra is központi jelentőséggel bírnak az emberek életében, együttélésében. Ezek a hálózatok életciklustól és szociális helyzettől függően változnak, eltérő hangsúlyt kaphatnak, de minden esetben ezek biztosítják az egyén elsődleges integrációját. 24 Ahhoz, hogy a kapcsolathálózatot a pszichoszociális fogyatékossággal élő és a hozzátartozók elvárásainak megfelelően értékeljük, és megfelelő módon vonjuk be őket újra a lakók életébe, célszerű a kapcsolathálózati kártyákat elkészíteni és azokat elemezni az esetfelelőssel (Lásd a kapcsolati kártyákat a számú mellékletben). Ez választ ad a kapcsolat valódiságára, intenzitására, az elvárásokra. Első körben az elutasítás is gyakori lehet. Nem hagyható figyelmen kívül, hogy pszichoszociális fogyatékossággal élők családjában jellemzően sok a konfliktus, megfigyelhető a családok elmagányosodása. A betegség diagnosztizálásának korai szakaszában a pszichiátriai gondozók munkájába a támogató hozzátartozókkal történő szociális munka régen sem 24 Udvari Kerstin Kapcsolathálózati megközelítés a szociális munkában. Esély 2011/ o. 3940 fért bele. Így a hozzátartozók magukra maradtak bűntudatukkal, meg nem válaszolt kérdéseikkel. A pszichoedukáció egy esélyt adhat a helyzet megváltoztatására. b) Társadalmi és a befogadó környezet alakítása A közösségi gondozás és közösségi pszichiátria nem csupán a közösségben, hanem a közösséggel is folyó munka, melynek célja a közösség változásának előmozdítása is. Egyfajta stigmaellenes szociális marketing révén közismertté tehető, hogy a pszichiátriai betegségekből is létezik talpraállás, és a környezet hozzáállása a pszichiátriai betegek esélyeit jelentősen befolyásolja. A pszichoszociális fogyatékossággal élő emberek környezete jó ha tudomást szerez arról, hogy a pszichiátriai diagnózissal élők igen komoly része képes dolgozni, közösségük hasznos tagjai lehetnek, és munkavégzésük visszahat az állapotukra is. Pszichoszociális rehabilitáció alatt azt a folyamatot értjük, amely a pszichiátriai betegség következményeként károsodott személy állapotjavítására irányul, annak érdekében, hogy a közösségben való részvétel optimális szintjét elérje. A folyamat magában foglalja a személy készségfejlesztését és a környezeti változásokat egyaránt. 25 A pszichiátria rehabilitációban sok esetben nem csupán a betegség okozta elsődleges hátrányok (pozitív és negatív tünetek) okoznak problémát, hanem az olyan egyéb hátrányok is, mint a társadalmi, környezeti stigmatizáció, továbbá az iskolázatlanság, szakképzettség hiánya, szociális izoláltság, amelyeket szintén fontos korrigálni. Ezekhez járulhatnak még a tartós kórházi kezelés okozta ún. hospitalizációs ártalmak, mint önállótlanság, döntésképtelenség, életvezetési nehézségek. Ez utóbbiak leküzdésében segíthetnek a különféle szocioterápiás módszerek és a rehabilitáció pszichoszociális eszközei (edukáció, tanácsadás, képviselet, stb.). 26 A közösségi pszichiátria az egyik legjobb útja a mentális betegségekkel kapcsolatos előítéletek csökkentésének. A közösségi pszichiátria és a felépülést, változást célzó fejlesztő programok igyekeznek elkerülni a kirekesztettség minden formáját és alapvető céljuk a betegséggel élők közösségi integrációjának fenntartása, elérése. Minden országban léteznek mentálisan sérültekkel foglalkozó stigmatizáció ellenes, anti-stigma kampányok. Magyarországon az Ébredések Alapítvány, a Moravcsik Alapítvány és a Szigony Alapítvány nagy figyelmet szentel stigmatizáció ellenes kampányaival ennek az érzékeny témának. c) A közösségi kapcsolati háló erősítése Az identitás alakulása során minden korban nagy szerepe volt a más környezetben, más kultúrában szerzett tapasztalatoknak: ezek segítik a közösségi érzés megerősödését, az önreflektivitás fejlődését, új készségek, képességek tanulását, a mások iránti türelmes, elfogadó magatartás kialakítását. Ezt a célt jól szolgálhatja a helyi lakosság és az új lakók számára olyan közösségi események megszervezése, ahol a fő tevékenységek a következők lehetnek: - Sport- és mozgás foglalkozások: A sport egyfelől a saját készségek, képességek fejlesztésének kiváló terepe, másfelől fontos és természetes örömforrás. A hagyományos csapatjátékokon túl ahol a társas együttműködés készségei javulnak a közös sportolás során egymással is megismerkednek a résztvevők. A mozgás-foglalkozások az identitás testi komponensének, alapjának megismerését szolgálják: lényegében a mozgás a rá adott reflexiókkal egészül ki. - Hagyományos mesterségek megismerése: Ezek a tevékenységek egyfelől megadják az alkotóképesség, a kompetencia megtapasztalását, másfelől szocializálnak a kétkezi munkára. Az új készségek tanulása javíthatja az önértékelést, segítheti a közös reális jövőkép kialakítását. 25 World Health Organization: Psycho-social Rehabilitation A Consensus Statement. 1996, WHO, Geneva 26 Kelemen G. - Csákiné Király L.: Pszichiátriai és szenvedélybetegek szociális ellátása. 2004, Budapest, Nemzeti Család- és szociálpolitikai Intézet oldal 4041 - A hagyományosabb (pl. falusi) közösségek életének megismerése, a közösségi életforma és a természethez közelibb életmód megtapasztalása: Fontos lehet az ökológiai tudatosság, mint a felelősség egy formájának gyakorlása, és annak megmutatása is, hogy a hagyományos életformának milyen előnyei vannak ezen a téren. Ezt élmények útján, nem pedig előadások révén ismertetjük meg (pl. a környezetben termő növények közös munkával történő felhasználása, vályogtégla készítése, közös kemence építése). Emellett az állatokkal kialakított kapcsolat a lakók számára különösen fontos, mert gyakorolhatják a gondoskodást, s kialakíthatnak számukra fontos kötődéseket. d) A kiváltás kapcsán megszólítandó célcsoportok Szomszédok, lakóközösség (pl. társasház): Fontos a szomszédokra való fókuszálás, a személyes megkeresés, beszélgetés kezdeményezése, intézményi nyílt napra invitálás. Fel kell őket világosítani arról, hogy a szakemberek a támogatott lakhatásban résztvevő pszichoszociális fogyatékossággal élő emberek mellett maradnak a szükséges mértékig és odafigyelnek a lakóközösségbe integrálódás kapcsán felmerülő nehézségekre és kötelezettségek teljesítésére is. Hasznos lehet, ha a háziorvosok is segítséget vállalnak a közvetlen szomszédok, ill. az érdeklődő lakosság felvilágosításában (a félelmek nem reálisak, kicsi a veszély). Önkormányzat, hivatal: A kiváltás kapcsán a települési polgármesterek folyamatos tájékoztatása és a velük való együttműködés a kiváltást megvalósító menedzsment (intézményvezető, fenntartó, szakmai vezető, projektmenedzser) fontos feladata. A polgármesteri hivatallal lehet közösen lakossági tájékoztatókat szervezni, és lehetőséget biztosítani a lakosság körében felmerülő kérdések tisztázására. A szociális és kulturális szolgáltatókkal való együttműködés formáinak és programjainak kialakításához is szükség van a részükről való el- és befogadásra. Civil szervezetek: Facilitáló szerepük a közösségi részvételben elengedhetetlen. Helyi média: Cél, hogy pozitív képet adjanak a támogatott lakhatásról. Segítségükkel lehet szélesebb körben bemutatni, hogy a közösségbe integrált támogatott lakhatás előremutató, és hogy a pszichoszociális fogyatékossággal élő emberek hasonlóképpen élnek, mint bárki más. Felépített stratégiát kíván a közösségi média használata. A lakosság tájékoztatására készüljenek szakmailag megalapozott, ugyanakkor jól érthető, igényes, a hétköznapi ember számára értékes tartalommal bíró kiadványok, prospektusok. A hívószavak minden esetben azon fogalmak köré épüljenek, amelyek a célcsoport számára fontosak, pl. a biztonság emelhető ki. Törekedni kell arra, hogy az ismeretek a lehető legszélesebb körbe jussanak el. Szervezhetők továbbá előadások, tájékoztató és saját élményt nyújtó programok is. Javaslat: - Az esetfelelősök, a közösségi és a nappali ellátást végzők a vállaljanak feladatot a támogató környezet, kapcsolati háló fejlesztésében. - A kiváltáshoz kapcsolódóan központilag összeállított tájékoztató anyagok, kiadványok biztosítására van szükség. Felhasznált irodalom: Kelemen G - Csákiné Király L (2004): Pszichiátriai és szenvedélybetegek szociális ellátása. Budapest, Nemzeti Család- és szociálpolitikai Intézet Thornicroft, G Szmukler, G (2001): Textbook of Community Psychiatry. Oxford, Oxford University Press Udvari Kerstin Kapcsolathálózati megközelítés a szociális munkában. Esély 2011/ o. 4142 World Health Organization (1996): Psycho-social Rehabilitation A Consensus Statement. WHO, Geneva 13. Cselekvőképesség és gondnoksági rendszer Az ENSZ Egyezmény 27 alábbiakat rögzíti: 12. cikke a részes államok számára, a törvény előtti egyenlőségről az 1. A részes államok újólag megerősítik, hogy a fogyatékossággal élő személyeknek joguk van ahhoz, hogy a törvény előtt mindenhol személyként ismerjék el őket. 2. A részes államok elismerik, hogy a fogyatékossággal élő személyeket az élet minden területén másokkal azonos alapon megilleti a jog-, illetőleg cselekvőképesség. 3. A részes államok meghozzák a szükséges intézkedéseket annak érdekében, hogy a fogyatékossággal élő személyek cselekvőképességének gyakorlásához esetlegesen szükséges segítség hozzáférhetővé váljon. 4. A részes államok biztosítják, hogy a cselekvőképesség gyakorlására vonatkozó valamennyi intézkedés, a nemzetközi emberi joggal összhangban, megfelelő és hatékony biztosítékokat tartalmaz a visszaélések megelőzésére. Az ilyen biztosítékok garantálják, hogy a cselekvőképesség gyakorlására vonatkozó intézkedések tiszteletben tartják a személy jogait, akaratát és választásait, összeférhetetlenségtől és indokolatlan befolyástól mentesek, arányosak és a személy körülményeire szabottak, a lehető legrövidebb időre vonatkoznak, továbbá hogy a hatáskörrel rendelkező, független és pártatlan hatóság vagy igazságügyi szerv rendszeresen felülvizsgálja azokat. A biztosítékok azzal arányosak, amilyen mértékben az adott intézkedések érintik a személy jogait és érdekeit. 5. E cikk rendelkezéseire figyelemmel a részes államok minden megfelelő és hatékony intézkedést megtesznek a fogyatékossággal élő személyek egyenlő jogának biztosítására a tulajdonhoz való joghoz és az örökléshez való joghoz, saját pénzügyeik ellenőrzéséhez, továbbá bankkölcsönhöz, jelzáloghoz és más pénzügyi hitelhez való egyenlő hozzáféréshez, illetve biztosítják, hogy a fogyatékossággal élő személyeket önkényesen ne foszthassák meg vagyonuktól. Magyarországon az új Polgári Törvénykönyv március 15-én lépett hatályba, amely szabályozta a gondnokság alá helyezési eljárást és a gondnokság formáit. 28 Részlegesen korlátozó gondnokság: Ptk. 2:19. (2) bekezdése úgy fogalmaz: A bíróság cselekvőképességet részlegesen korlátozó gondnokság alá azt a nagykorút helyezi, akinek ügyei viteléhez szükséges belátási képessége - mentális zavara következtében - tartósan vagy időszakonként visszatérően nagymértékben csökkent, és emiatt - egyéni körülményeire, valamint családi és társadalmi kapcsolataira tekintettel - meghatározott ügycsoportban gondnokság alá helyezése indokolt. Ptk. 2:19. (5) bekezdése: A cselekvőképességében részlegesen korlátozott személy minden olyan ügyben önállóan tehet érvényes jognyilatkozatot, amely nem tartozik abba az ügycsoportba, amelyben cselekvőképességét a bíróság korlátozta. Ptk. 2:20. (1) bekezdése: A cselekvőképességében részlegesen korlátozott személynek a bíróság ítéletében meghatározott ügycsoportokra vonatkozó jognyilatkozatának érvényességéhez gondnokának hozzájárulása szükséges. Ha a cselekvőképességében részlegesen korlátozott személy cselekvőképessé válik, maga dönt függő jognyilatkozatainak érvényességéről évben Magyarország a Fogyatékossággal élő személyek jogairól szóló egyezményt ratifikálta évi XCII. törvény, Kihirdetve: VII évi V. törvény a Polgári Törvénykönyvről Második Könyv Második Rész V. Cím: A nagykorú cselekvőképességének korlátozása. 4243 Teljesen korlátozó gondnokság: Ptk. 2:21. (1) bekezdése: Cselekvőképtelen az a nagykorú, akit a bíróság cselekvőképességet teljesen korlátozó gondnokság alá helyezett. (2) A bíróság cselekvőképességet teljesen korlátozó gondnokság alá azt a nagykorút helyezi, akinek az ügyei viteléhez szükséges belátási képessége - mentális zavara következtében - tartósan, teljeskörűen hiányzik, és emiatt - egyéni körülményeire, valamint családi és társadalmi kapcsolataira tekintettel - gondnokság alá helyezése indokolt. (3) A bíróság a cselekvőképességet abban az esetben korlátozhatja teljesen, ha az érintett személy jogainak védelme a cselekvőképességet nem érintő módon vagy a cselekvőképesség részleges korlátozásával nem biztosítható évi CLXXVII. törvény (1) bekezdése: A Ptk. hatálybalépésekor cselekvőképességet kizáró gondnokság alatt álló nagykorú személyre a Ptk. cselekvőképességet teljesen korlátozó gondnokság alatt álló nagykorú személyre vonatkozó rendelkezéseit kell alkalmazni. Támogatott döntéshozatal: 30 Ptk. 2:38. (1) bekezdése: A gyámhatóság az egyes ügyei intézésében, döntései meghozatalában belátási képességének kisebb mértékű csökkenése miatt segítségre szoruló nagykorú számára, annak kérelmére - cselekvőképessége korlátozásának elkerülése érdekében - támogató kirendeléséről határoz. (2) Ha a cselekvőképességet érintő gondnokság alá helyezési perben a bíróság úgy ítéli meg, hogy a cselekvőképesség részleges korlátozása sem indokolt, de az érintett személy meghatározott ügyei intézésében belátási képességének kisebb mértékű csökkenése miatt segítségre szorul, a gondnokság alá helyezés iránti keresetet elutasítja, és határozatát közli a gyámhatósággal. A támogatót a bíróság határozata alapján az érintettel egyetértésben a gyámhatóság rendeli ki. (3) A támogató kirendelése a nagykorú cselekvőképességét nem érinti. A támogató feladata: évi CLV. törvény (1) bekezdése: A támogató, ha a támogatott döntéshozatal általános jelleggel vagy az adott ügycsoportra tekintettel fennáll, a támogatott személy kérésére a) a közigazgatási hatósági eljárás általános szabályairól szóló törvényben, a polgári perrendtartásról szóló törvényben és a büntetőeljárásról szóló törvényben meghatározottak szerint jelen van azoknál a közigazgatási, polgári és büntetőeljárási cselekményeknél, amelyekben a támogatott személy érintett, b) az eljárási cselekmény rendjét meg nem zavaró módon a támogatott személlyel egyeztet, c) a támogatott személy jognyilatkozatának megtételekor jelen van, d) tanácsaival, a támogatott személy számára szükséges tájékoztatás megadásával a támogatott személy jognyilatkozatának megtételét elősegíti, és e) a támogatott személy döntésének meghozatalához segítséget nyújt, valamint a döntése meghozatalában személyes jelenlétével közreműködik. (2) A támogató a támogatott személy kérésére vagy a gyámhatóság felhívására írásba foglalja, hogy miben segítette a támogatott személyt és milyen tanáccsal látta el évi CLXXVII. törvény a Polgári Törvénykönyvről szóló évi V. törvény hatálybalépésével összefüggő átmeneti és felhatalmazó rendelkezésekről. 30 A Polgári Törvénykönyvről szóló évi V. törvény Második Könyv Második Rész IX. Címe szerinti cselekvőképességet nem érintő, az érintett személy önrendelkezését és jogainak védelmét szolgáló jogintézmény évi CLV. törvény a támogatott döntéshozatalról. A törvényt az Országgyűlés a október 7-i ülésnapján fogadta el. 4344 (3) A támogató a kirendeléséről szóló gyámhatósági határozattal vagy a gyámhatóság által számára e célra kiadott tanúsítvánnyal igazolja, hogy a támogatott személy vonatkozásában támogatói feladatokat lát el. Előzetes jognyilatkozat: Ptk. 2:39. (1) bekezdése: Nagykorú cselekvőképes személy cselekvőképességének jövőbeli részleges vagy teljes korlátozása esetére közokiratban, ügyvéd által ellenjegyzett magánokiratban vagy gyámhatóság előtt személyesen előzetes jognyilatkozatot tehet. (2) A nyilatkozatot tevő személy az előzetes jognyilatkozatban a) megnevezheti azt az egy vagy több személyt, akit gondnokául rendelni javasol; b) kizárhat egy vagy több személyt a gondnokok köréből; és c) meghatározhatja, hogy egyes személyes és vagyoni ügyeiben a gondnok milyen módon járjon el. Cselekvőképesség a nagy létszámú bentlakásos pszichiátriai intézményekben: A nagy létszámú bentlakásos pszichiátriai intézményekben lakók döntő többsége cselekvőképességet érintő gondnokság alatt áll. A támogatott lakhatási formában ezért kiemelten szükséges az önérvényesítés, érdekérvényesítés erősítése. A gondnokság alá helyezés felülvizsgálata során figyelembe kell venni, hogy a fogyatékossággal élő személyeket megilleti a jog-, illetőleg cselekvőképesség. Örvendetes, hogy az intézmények több lakónál már sikeresen jártak el a kizáró/teljesen korlátozó gondnokság megszüntetésében. Sok lakónak hivatásos gondnoka van, ezért a támogatott lakhatási formákban, a jövőben az illetékes gyámhivatalokkal erősíteni kell az együttműködést. Javaslat: - A támogatott lakhatás célja az önálló életvitel megvalósulása, ugyanakkor a bíróság által kizáró/teljesen korlátozó gondnokság alá helyezett személy önállóan nem tehet érvényes jognyilatkozatot, nevében gondnoka jár el. A kiváltás során, ill. azt követően figyelembe véve a pszichoszociális fogyatékossággal élő emberek autonómiájának, önrendelkezésének növelésére irányuló fejlesztő folyamatot kezdeményezni szükséges a jelenleg kizáró/teljesen korlátozó gondnokság alatt álló személyek felülvizsgálatát a részlegesen korlátozó gondnokság és a támogatott döntéshozatal irányába. A bíróságok vizsgálják felül a gondnokság alatt lévők cselekvőképességét. Magyarország ily módon tegyen eleget az általa vállalt nemzetközi emberi jogi kötelezettségeinek. - A fogyatékos személyek számára ápolást-gondozást nyújtó szociális intézményi férőhelyek kiváltásáról szóló, évre kidolgozott stratégiai program 32 V.1. Alapelvek fejezete megállapítja: A támogatott döntéshozatal elvének az élet minden területén érvényesülnie kell. A támogatott döntéshozatal elve a helyettes döntéshozatallal szemben a pszichoszociális fogyatékossággal élő személy saját döntéshozatalának segítését jelenti, amely a saját akaratát fejezi ki. Fontos a döntéshozatali támogatási folyamatba a lakók meglévő, jól működő természetes támaszait bevonni. A támogató olyan személy lehessen, akiben a támogatandó személy megbízik, legyen ez elsősorban a támogatandó személy döntése. Felhasznált irodalom: Kastélykiváltás Berzencén (2012) Megvalósíthatósági tanulmány, Somogy Megyei Szeretet Szociális Otthon Pszichiátriai Részlege Berzence. Döntéshozatali képesség o. 32 A Kormány 1257/2011. (VII.21.) Korm. határozata a fogyatékos személyek számára ápolást-gondozást nyújtó szociális intézményi férőhelyek kiváltásának stratégiájáról és a végrehajtásával kapcsolatos kormányzati feladatokról. V. Az intézményi férőhely kiváltás végrehajtásának alapelvei és céljai 14. oldal. 4445 14. Személyes ombudsman - egy új modell A személyes ombudsman (Personal Ombudsman) rendszer Svédországból ered és alapvetően az esetmenedzsment gyakorlatát és a támogatott döntéshozatal elvét ötvözi pszichiátriai diagnózissal élők esetében. Az elnevezés eredetileg svéd nyelven személyi ügynököt jelent, ami reflektál a modell tartalmára, amennyiben az a pszichoszociális fogyatékossággal élő döntéseit állítja a központba, ellentétben a pszichoszociális területen általános medikális (orvos/ápoló vs. beteg) vagy a szociális területen szokásos megközelítéssel. A szolgáltatás Svédország egész területén elérhető, ám Skane régióban egy teljes egészében pszichiátriai használók által vezetett szervezet működteti, így ez alapvetően befolyásolja azt, milyen elvek és filozófia mentén dolgoznak a személyes ombudsmanok. A szolgáltatás történeti háttere A svéd pszichiátriai reformok eredményeképpen jelentős számú krónikus pszichiátriai ágyat számoltak fel az 1990-es évek közepére, és ennek következményeként jelentkezett a közösségben élő pszichiátriai ellátottak igénye kísérésre, közösségi életben való részvételre. A személyes ombudsman szolgáltatások létrehozásának közvetlen előzménye, hogy sok pszichiátriai diagnózissal élő került ki úgy a közösségbe, hogy ott csak kevés aktív kapcsolata volt másokkal, ügyeinek intézésével, mindennapi életének szervezésével, problémáival egyedül maradt. Szükségleteikre nem voltak megfelelőek a már meglévő szolgáltatások, hiszen nem elsősorban pszichiátriai vagy pszichológiai szaktanácsadásra vagy a gyógyszerelésben való tanácsadásra volt szükségük, hanem általános segítségre sokféle ügy vagy probléma kezelésében. A személyes ombudsman modell olyan támogatást jelent, ami több mint egy egyszerű kísérés vagy asszisztencia, és egyértelműen nem egészségügyi jellegű. A személyes ombudsmanok nem egészségügyi dolgozók, sőt semmiféle kapcsolódásuk nem lehet a pszichiátriai ellátórendszerhez. Alapelvek A személyes ombudsman szolgáltatás alapelvei rendkívül újszerűek, és csak nehezen kategorizálhatók a hagyományos ellátórendszerek által felállított keretek között. A szolgáltatás több eleme teljesen új megközelítést kíván a segítő szakmában dolgozóktól, szociális szervezőktől. A főbb alapelvek a következők: - Egy személyes ombudsmannak nem úgy kell segíteni a pszichoszociális fogyatékossággal élőt, ahogyan azt más területeken tennék (a megadott lehetőségekből választva megadni neki egy, a rendszer által adható segítési választ), hanem teljes egészében azt kell tennie, amit a pszichoszociális fogyatékossággal élő ember kér tőle. Tehát nem a szolgáltatásnyújtó szervezet utasításait, hanem a kliense igényeit követi, az ő kéréseit teljesíti. - Mivel időbe telik, amíg a klienssel kialakul egy olyan bizalmi viszony, amelyben a személyes ombudsman felé megnyílik, ezért a legtöbb idő a bizalom megteremtésére megy el: akár hetekbe telhet, számos találkozóba kerülhet, mire a pszichoszociális fogyatékossággal élő személy elmondja, miben kér segítséget. - A személyes ombudsman éppen ezért hosszú távra köteleződik el egy-egy kliense mellett, akár több évre is. Kivételes és kerülendő, hogy egy pszichoszociális fogyatékossággal élő személy az egyik személyes ombudsmantól egy másikhoz kerüljön. - Mivel a legtöbb pszichiátriai ellátott (vagy volt ellátott) bizalmatlan, tartózkodó vagy rejtőzködő idegenekkel, és főleg az állami rendszerrel szemben, ezért a személyes ombudsman maga kutatja fel a pszichoszociális fogyatékossággal élő embereket. Ez történhet már meglévő klienseken, önsegítő csoportokon vagy más formális/informális szerveződéseken keresztül, de akár nyilvános tereken is, pl. parkokban, kávézókban, ahol esetleg láthatóan bajban lévő emberek vannak. Esetenként rövid ismertetők, szórólapok is kikerülhetnek közterekre, amin keresztül a pszichoszociális fogyatékossággal élő emberek megtudhatják a személyes ombudsman elérhetőségét. 4546 - Nincs hivatalos ügyintézés, nem kell űrlapokat kitölteni vagy személyazonosságot megadni ahhoz, hogy valaki egy személyes ombudsman segítségét megkapja. Ennek oka ismét csak az, hogy sok pszichiátriai ellátott (vagy volt ellátott) rendkívül bizalmatlan az egészségügyi és szociális szolgáltató-rendszerekkel szemben, ezért inkább választják a rendszeren kívüliséget, a segítségkérés elmulasztását, mintsem hogy esélyt adjanak arra, hogy ismét a kényszergyógykezelés vagy más intézkedés áldozatává váljanak. A hivatalos megállapodás mindössze úgy köttetik meg, hogy a személyes ombudsman, miután elmagyarázta, hogy hogyan működik a szolgáltatás, megkérdezi a pszichoszociális fogyatékossággal élő személyt: Szeretné, hogy a személyes ombudsmanja legyek? Amennyiben a válasz igen, úgy az máris megállapodásnak tekinthető. Ennél részletesebb megállapodás is köthető, amely azonban ismét kerüli a szociális vagy egészségügyi rendszerre érvényes szabályokat: egy egyszerű, a személyes ombudsman és a pszichoszociális fogyatékossággal élő személy által együtt írt, tetszőleges hosszúságú megállapodás köthető, ez lehet néhány sor vagy akár több oldal. Ebben a pszichoszociális fogyatékossággal élő és a személyes ombudsman rögzítik azokat a szabályokat, amelyeket be kell tartani, pl. a megállapodás időtartamát. Ez a megállapodás azonban nem kerül a szolgáltató szervezethez, hanem kliensnél marad. Amikor kapcsolatuk véget ér, ezt a megállapodást közösen megsemmisítik (pl. elégetik). A tapasztalatok szerint ez a fajta erősen védett identitása a pszichoszociális fogyatékossággal élő embereknek alapvetően meghatározó abban, hogy bízzanak a személyes ombudsmanban. Az első személyes ombudsman-kliens találkozótól a megállapodás megkötéséig akár több hét vagy hónap is eltelhet. - Egy személyes ombudsmannak maximum kliense lehet, a tapasztalat szerint az időkeret miatt több nem vállalható. - A személyes ombudsman 24/7-es rendszerben dolgozik, azaz nincs kötött munkaideje, mert a pszichoszociális fogyatékossággal élő személyek problémái nem feltétlenül munkaidőben jelentkeznek, a segítségkérés érkezhet hétvégén vagy éjjel is. A személyes ombudsmannak tehát vállalnia kell, hogy bármikor a kliense rendelkezésére áll. Tapasztalat szerint a kliensek szinte sosem élnek ezzel vissza, azaz nem használják aránytalanul a személyes ombudsmanjukat, a megkeresések, kontaktigények mögött valódi problémák állnak. Egy személyes ombudsman heti 40 órát dolgozhat, igény szerint. Amikor ezt nem tudja kitölteni (nem érkezik klienseitől igény), akkor kliens-felkutatással foglalkozik. - A tipikus kliensigények sokfélék: ügyintézés hivatalokban, önkormányzatnál, bevásárlás, de nagyon sokszor teljesen személyes problémák átbeszéléséről van szó, pl. szexuális problémák, miért történik ez velem? -típusú kérdések átbeszélése, a kliens és családja közti konfliktusok megoldása. A személyes ombudsman mindig és bármilyen helyzetben a pszichoszociális fogyatékossággal élő oldalán áll, és azt teszi, amit ő kér tőle. - A személyes ombudsmannak jogában áll megtagadni az olyan segítségnyújtást, amely a svéd törvények szerint szabálysértő vagy bűncselekménynek számít, esetleg ütközik a személyes ombudsman saját világnézetével. Ezt alaposan átbeszélik a klienssel és közösen próbálnak megoldást keresni, pl. más segítséget találni, vagy megérteni miért akarja a kliens azt, amit akar és arra milyen más megoldások lehetségesek. - A személyes ombudsmannak nincs irodája, hivatali helyisége, hanem a pszichoszociális fogyatékossággal élő személy által kívánt helyen találkoznak, pl. a kliens lakásában, egy kávézóban, parkban, köztéren stb. Ennek az alapelvnek ismét az a célja, hogy kerülje a hivatali hierarchia meghatározta hatalmi viszony kialakítását. Egy személyes ombudsman tehát nem az íróasztal mögül és nem fehér köpenyben, hanem a kliense mellett és az ő kéréseinek megfelelően segít. - A személyes ombudsman semmiféle nevesített nyilvántartást nem vezet a kliensekről. A személyes ombudsman szolgáltatásvezetője egy online rendszeren (ahol anonimizált néven szerepelnek a kliensek) és team üléseken keresztül követi a személyes ombudsmanok munkáját 4647 és munkaóráit. Tapasztalat szerint nem történik visszaélés a személyes ombudsmanok részéről, a szolgáltatásvezető ilyen adminisztrációs körülmények között is, tartalmi adatok alapján képes kiszűrni a hamisan elszámolt munkaórákat (ami, a több mint tízéves tapasztalat alapján szinte nem létezően ritka). - A személyes ombudsmanok változatos foglalkozási háttérrel bírnak: van köztük szociális segítő, tanár, jogász. A felvétel nincs formális végzettséghez kötve, ugyanakkor a személyes ombudsmanok rekrutációja rendkívül erős, aktív személyes ombudsmanok és pszichiátriai felhasználók is részt vesznek benne. Egy új személyes ombudsman nem megy át formális tréningen, képzésen, hanem betanul, illetve mentorálást kap a már dolgozó személyes ombudsmantól ben Svédországban összesen kb. 330 Personal Ombudsman dolgozott, kb klienst segítve. A Personal Ombudsman rendszer költséghatékonysági felmérések szerint bizonyíthatóan sokkal több pénzt spórol meg a svéd államnak, mint amennyibe kerül: egy kliens egy ötéves időszak alatt számítások szerint kb EUR költségmegtakarítást jelentett ebben a rendszerben a kevesebb kényszergyógykezelés, kevesebb bírósági ügy, kevesebb rendőri vagy egyéb intézkedés eredményeként. A személyes ombudsman modell leginnovatívabb eleme, a pszichoszociális fogyatékossággal élő személy döntéseinek totális tisztelete akkor vált fontossá, amikor az ENSZ Egyezmény 12. cikkelye a 2000-es évek végén bevezette a támogatott döntéshozatalt, mint a gondnoksági rendszer alternatíváját. A hagyományos gondnoksági rendszer (helyettes döntéshozatal) helyett működtetendő támogatott döntéshozatal ma a világon a gyakorlatban szinte csak a Personal Ombudsman rendszerben érhető tetten, így jelenleg az az egyik legjobb alap egy új támogatott döntéshozatali modell kidolgozásához. Javaslat: Magyarországon is hasznos lenne a Personal Ombudsman rendszer működtetése, ezért egy pilot program elindítását javasoljuk, lehetőleg országosan két helyen (egy nagyvárosi/budapesti és egy vidéki, kistelepülési helyszínen). A pilot program tartalma a következő lehet: - Projekt-team felállítása: FSZK csapata külső munkatársakkal és pszichiátriai felhasználókkal kiegészítve együtt lehet erre képes. - Az EMMI és közigazgatásért felelős minisztérium munkatársaiból álló munkacsoport felállítása, akik követik a pilot kidolgozását a kezdetektől, ill. a program végén nekik kell majd értékelni a program eredményeit. - Egy rövid tanulmányút a Personal Ombudsman Skane szervezethez: a szolgáltatás megismerése, adminisztrációs és pénzügyi információk megszerzése, személyes interjúk a Personal Ombudsmanokkal. Megállapodást célszerű kötni Personal Ombudsman Skane-vel, hogy a program során ők követhetik az induló szolgáltatásokat. - 2 hazai helyszín kiválasztása, ahol a személyes ombudsman projekt legalább 2 évig futhat. Javasoljuk legalább egyik helyszínként az intézményi férőhely kiváltást megvalósító egyik (Berzence vagy Szentes) intézmény településeit választani. - A 2 éves program követése, rendszeres találkozókkal a PO Skane-vel (ideutazás, közös munkacsoport, PO-k találkozói): az ő bevonásuk és shadowing -jük biztosíthatja, hogy a hazai program az eredeti elképzelésekhez hűen legyen adaptálható. - A hazai pilot program vezetésében rendkívül fontos a pszichiátriai felhasználók vezető szerepe, ezt mind az FSZK-nak, mind a teljes csapatnak tiszteletben kell tartania, és biztosítania kell, hogy a vezető szerep ne csak szimbolikus legyen, hanem valódi beleszólást biztosítson, összhangban a PO Skane modelljével és az ENSZ Egyezménnyel is. 4748 - A költségelemzés biztosítása érdekében kezdettől fogva úgy kell működtetni a pilot programot, hogy az elemezhető költségeket adjon, ezért a szociális igazgatásban jártas közgazdász bevonása is fontos a programba. - A második év végére az FSZK-nak elő kell készítenie a programok folytatásához szükséges anyagi fedezet jelenlétét az állami költségvetésben, akár csak (a 2 pilot helyszínen túli) további helyszíneken, akár országosan. Az erre szóló javaslatot a minisztériumi munkacsoport (lásd fent) együttműködésével és segítségével kell eljuttatni az illetékes vezetőkhöz. Megjegyzés: A munkacsoport több tagja úgy vélte, hogy a Personal Ombudsman modell nem kapcsolódik közvetlenül az "Intézményi férőhely kiváltás a támogatott lakhatás keretei között - új életvezetési modell" munkaanyaghoz és kivitelezési javaslatokhoz. Javaslatuk az volt, hogy a PO modell leírása és bemutatása az anyag Mellékletében kapjon helyet. 15. Foglalkoztatás, munkavállalás elősegítése A pszichiátriai diagnózissal élők esetében a foglalkoztatás kérdése éppoly fontos, mint a népesség többi része számára. Amiért mégis speciális a jelentősége, az annak tulajdonítható a pszichoszociális fogyatékossággal élő emberek által megfogalmazott vélemény szerint, hogy a munkahely nem csupán anyagi bevétel szempontjából fontos számukra, hanem szocializációs szintérként is, a felépülés modellbe illeszkedve. Az ENSZ Egyezmény 27. Munkavállalás és foglalkoztatás cikke részletesen deklarálja a fogyatékossággal élő személyek munkavállaláshoz fűződő jogait ben a Lisszaboni szerződést megújítva elfogadták Európa 2020 stratégiáját, ezzel párhuzamosan az Európai Fogyatékosságügyi Stratégia című dokumentumot. A stratégia átfogó célkitűzése, hogy erősítsék a fogyatékossággal élők pozícióját annak érdekében, hogy teljes mértékben élhessenek jogaikkal, és teljes körűen részt vehessenek a társadalomban és az európai gazdaságban. Az akadályok megszüntetése érdekében a stratégia 8 területet jelölt ki, amelyből az egyik a foglalkoztatás. A 2011-ben készült KSH felmérés 33 szerint a megváltozott munkaképességű emberek a munkaerőpiacon erősen alulreprezentáltak. Aktivitási arányuk 24,1%-ot ért el, amíg a változatlan munkaképességűeké 67,8%-ot, foglalkoztatási arányuk 18,1%, munkanélküliségi rátájuk pedig 24,9% volt, szemben a változatlan munkaképességűeket jellemző 60,8%-os, illetve és 10,2%-os értékkel. A TÁRKI közreműködésével végzett adatfelvétel szerint a megváltozott munkaképességű emberek csoportjában a mentális és viselkedészavarral élők aránya 28,2%, azaz majdnem minden harmadik megváltozott munkaképességű embert érint. 34 A pszichoszociális fogyatékossággal élők munkaerő-piaci jellemzői és szükségletei Az NCSSZI TÁMOP kiemelt projekt projektében országos reprezentatív tanulmány készült a pszichiátriai gondozottak körében, amely kitért munkaerőpiaci státuszukra is. A felmérés során az országban található 132 pszichiátriai gondozóból 108-at kerestek fel, és 2019 beteginterjút készítettek. A válaszadók nem és kor szerinti megoszlásával kapcsolatban elmondható, hogy a nők felülreprezentáltak (63%), a középkorúak (40 és 59 év közöttiek) aránya 57% volt. Magas az 33 Központi Statisztikai Hivatal május, Megváltozott munkaképességűek a munkaerő-piacon 2011, 34 Nagy Zita É., Bari D., Borza B., Forrai E., Pakot Á., Prókai O., Sőrés A., Szabó N., Szerepi A. (2014): Helyzetfeltárás az Átvezetés módszertanához 87.o. 4849 alulképzettek száma, hiszen a 8 általános, vagy annál kevesebb osztállyal rendelkezők aránya eléri a 35%-ot. Az elért gondozottak körében igen magas az inaktívak aránya: 54% a rokkantnyugdíjas, további 16%-uk öregségi nyugdíjas, 2%-uk egyéb inaktív. A teljes vagy részmunkaidőben dolgozók aránya a lekérdezettek körében 15%. A gondozottak további 7%-a van jelen a munkaerőpiacon olyan atipikus foglalkoztatási formák keretében, mint a szociális foglalkoztatás, közmunka vagy alkalmi munka. 35 A pszichoszociális fogyatékossággal élők szükségletei a munkavállalás szempontjából eltérőek a megváltozott munkaképességű személyek egyéb csoportjaihoz képest. Egyik alapvető különbség, hogy állapotuk változékony, ezért nehéz felmérni képességeiket, illetve az állapotuk változásával együtt járó lehetséges kockázatokat. A mentális és viselkedészavarral élő emberek speciális jellemzőiből adódó egyedi szükségletek a foglalkozási rehabilitáció szempontjából: Forrás: Helyzetfeltárás az Átvezetés módszertanához 36 Megváltozott munkaképességű emberek foglalkoztatásának lehetőségei 1. Szocioterápiás foglalkozások Az ellátottak meglévő képességeinek szinten tartását és fejlesztését célozza a szocioterápiás foglalkozás, amelyet és a Szociális Törvény és a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet szabályoz. A szocioterápiás foglalkozások formáit, az ellátást igénybe vevő életkorának és egészségi állapotának, képességeinek megfelelően kell megválasztani, az egyéni gondozási, fejlesztési tervben, illetve rehabilitációs programban megfogalmazott célkitűzésekkel összhangban. Formái: 1.1. Munkaterápia A munkaterápia elsődleges célja a munkaképesség fejlesztése annak érdekében, hogy az ellátott alkalmassá váljon a szociális foglalkoztatásban való részvételre. A munkaterápiában részt vevő ellátott munkaterápiás jutalomban részesíthető. Ebbe a foglalkoztatási formába a rehabilitációs szakértői véleménnyel nem rendelkezők és így a szociális foglalkoztatás keretében nem foglalkoztathatók önkéntes alapon vonhatóak be. 35 Országos reprezentatív adatfelvétel a pszichiátriai gondozottak körébe zárótanulmány A mentális és viselkedészavarral élő emberek speciális jellemzőiből adódó egyedi szükségletek a foglalkozási rehabilitáció szempontjából 36 Nagy Zita É., Bari D., Borza B., Forrai E., Pakot Á., Prókai O., Sőrés A., Szabó N., Szerepi A. (2014): Helyzetfeltárás az Átvezetés módszertanához 49 Több megjelenítése
Mentálhigiéné és segítő hivatás MENTÁLHIGIÉNÉ ÉS SEGÍTŐ HIVATÁS Fejezetek az elmélet és a gyakorlat területeiről PANNÓNIA KÖNYVEK TÁMOP 4.2.2/B-10/1-2010-0029 Tudományos képzés műhelyeinek támogatása Részletesebben A Kormány. 1257/2011. (VII.21.) Korm. h a t á r o z a t a
A Kormány 1257/2011. (VII.21.) Korm. h a t á r o z a t a a fogyatékos személyek számára ápolást-gondozást nyújtó szociális intézményi férőhelyek kiváltásának stratégiájáról és a végrehajtásával kapcsolatos Részletesebben Szakmai ajánlás A KÖZÖSSÉGI ELLÁTÁS SZENVEDÉLYBETEGEK RÉSZÉRE
1 Országgyűlési határozat-tervezet az Országos Fogyatékosságügyi Programról (2015-2020) A 2007-2013. évekre vonatkozó Országos Fogyatékosügyi Program időtartamának leteltével szükségessé vált az új, 2015-2020. Részletesebben A fogyatékossággal élők közösségben való élethez fűződő jogáról
Gradwohl Csilla PhD-hallgató, VIII. évfolyam Vol. VIII Pécsi Tudományegyetem Egészségtudományi Doktori Iskolája és 2014/3. szám No. 3/2014 Állam- és Jogtudományi Kar Doktori Iskolája Tanulmány Article Részletesebben ALTERNATÍV MUNKAERŐ-PIACI SZOLGÁLTATÁS EGYSÉGES SZOLGÁLTATÁS-MÓDSZERTAN
ALTERNATÍV MUNKAERŐ-PIACI SZOLGÁLTATÁS EGYSÉGES SZOLGÁLTATÁS-MÓDSZERTAN Szerzők: Deák Éva Füzessy Józsefné Daróczy- Hajas Klaudia Hajas György Jásper Éva Kóródi Edit Pántya Erika Török Réka Valiczkó Éva Részletesebben Az autizmus spektrum zavarokban érintett személyek életútját kísérő dokumentációs rendszer modellje
Az autizmus spektrum zavarokban érintett személyek életútját kísérő dokumentációs rendszer modellje 2010-04-22 Fogyatékos Személyek Esélyegyenlősége Közalapítvány Autizmus Stratégiai Munkacsoport szerzők: Részletesebben [A Kormány] h a t á r o z a t a. 1. Az új Országos Fogyatékosügyi Program végrehajtásának 2007-2010. évekre vonatkozó
1 A Kormány 1 /2009. ( ) h a t á r o z a t a az új Országos Fogyatékosügyi Program végrehajtásának 2007-2010. évekre vonatkozó középtávú intézkedési tervéről szóló 1062/2007. (VIII. 7.) Korm. határozat Részletesebben Módszertani fejlesztés és adaptáció
SANSZ - ESÉLYEGYENLŐSÉGI KÍSÉRLETI PROGRAM BARANYA MEGYÉBEN CÍMŰ TÁMOP 5.5.1/A-10/1-2010-0011 SZÁMÚ PÁLYÁZAT Módszertani fejlesztés és adaptáció PSZICHOSZOCIÁLIS TANÁCSADÁS - módszertani tanulmány - Készítette: Részletesebben Családtájékoztatási modell
Családtájékoztatási modell Az autizmussal élők családjának / gondozóinak tájékoztatása, támogatása és bevonása a teljes ellátási spektrumban és a teljes életút során Szerzők: Giflo H. Péter, gyógypedagógus, Részletesebben Elôszó. Gordos Erika Szigony Alapítvány a Közösségi Pszichiátriáért Kuratóriumi Elnök
Elôszó Fiatal, pályakezdô pszichiátriai szakgondozóként azért jelentkeztem a Bárczy Gusztáv Tanárképzô Fôiskola szociális szervezô szakára, hogy a pszichiátriai problémákkal élô betegek otthoni gondozása Részletesebben INTEGRÁLT HELYI JÓLÉTI RENDSZER (Jóléti kistérség stratégia)
INTEGRÁLT HELYI JÓLÉTI RENDSZER (Jóléti kistérség stratégia) SÁRVIZÍ KISTÉRSÉG KÖZÖS ÉRDEKELTSÉGŰ PARTNERI EGYÜTTMŰKÖDÉSE A JÓLÉTI RENDSZER MEGVALÓSÍTÁSÁRA Készítette: Stratégiakutató Intézet Írta: Dr. Részletesebben Az intézményi ellátásról a közösségi ellátásra való áttérésre vonatkozó közös európai útmutató
Az intézményi ellátásról a közösségi ellátásra való áttérésre vonatkozó közös európai útmutató Útmutatás a gyerekek, a fogyatékossággal élő személyek, a mentális problémákkal élő személyek és az idősek Részletesebben B/3587. számú J E L E N T É S
MAGYARORSZÁG KORMÁNYA B/3587. számú J E L E N T É S az új Országos Fogyatékosügyi Program, valamint a végrehajtására vonatkozó intézkedési tervben foglalt feladatok megvalósításának időarányos teljesítéséről Részletesebben Budapest Főváros XV. kerületi Önkormányzat Idősügyi és Idősellátási Koncepció 2013-2018
A világ népességének elöregedése az egyik legnagyobb kihívás, ugyanakkor óriási lehetőség is, ugyanis az idősek sok mindenben lehetnek mindannyiunk szolgálatára, segítségére. Gro Harlem Brundtland (WHO Részletesebben fogyatékos személyek jogai fogyatékos jogok A magyar civil Caucus párhuzamos jelentése
fogyatékos személyek jogai fogyatékos jogok A magyar civil Caucus párhuzamos jelentése az ENSZ egyezményrôl fogyatékos személyek jogai vagy fogyatékos jogok? fogyatékos személyek jogai fogyatékos jogok Részletesebben Foglalkozzunk Vele! Fókuszban az autizmussal élő emberek szociális ellátása
Foglalkozzunk Vele! Fókuszban az autizmussal élő emberek szociális ellátása Aura Autistákat Támogató Közhasznú Egyesület AOSZ Autisták Országos Szövetsége Flóra Alapítvány A kiadvány az Aura Autistákat Részletesebben Emberi jogok a. Gyermekpszichiátriában. Kiadja a Pszichiátriai Érdekvédelmi Fórum 1083 Budapest, Szigony u. 13/A. Levelezési cím: 1437 Bp., Pf.: 287.
Emberi jogok a Gyermekpszichiátriában 2003 Kiadja a Pszichiátriai Érdekvédelmi Fórum 1083 Budapest, Szigony u. 13/A. Levelezési cím: 1437 Bp., Pf.: 287. Emberi Jogok a Gyermekpszichiátriában Szerző: Gombos Részletesebben REGIONÁLIS SZOCIÁLIS KÖZPONT SZAKMAI PROGRAM. Jóváhagyta:
REGIONÁLIS SZOCIÁLIS KÖZPONT SZAKMAI PROGRAM Jóváhagyta: 1 Tartalomjegyzék Tartalomjegyzék... 2 A SZOLGÁLTATÁS CÉLJA, FELADATA... 5 A MEGVALÓSÍTANI KÍVÁNT PROGRAM KONKRÉT BEMUTATÁSA, LÉTREJÖVŐ KAPACITÁSOK, Részletesebben A fogyatékos személyek jogairól szóló ENSZ egyezmény. és a hazai jogrend áttekintése. a beszédfogyatékosok szempontjából
Démoszthenész Beszédhibások és Segítőik Országos Érdekvédelmi Egyesülete Budapest A fogyatékos személyek jogairól szóló ENSZ egyezmény és a hazai jogrend áttekintése a beszédfogyatékosok szempontjából Részletesebben A REHABILITÁCIÓS MUNKACSOPORT:
A REHABILITÁCIÓS MUNKACSOPORT: IRÁNYELV-TERVEZET BUDAPEST, 2007. FEBRUÁR File-név: 5-valtozat Dátum: 2007.02.26. 1/18 old. A REHABILITÁCIÓS MUNKACSOPORT IRÁNYELV-TERVEZETE ÖTÖDIK, SZAKMAI VITÁRA MENŐ VÁLTOZAT Részletesebben A megváltozott munkaképességű és fogyatékossággal élő emberek társadalmi és jogi helyzete Magyarországon és nemzetközi kitekintésben
A megváltozott munkaképességű és fogyatékossággal élő emberek társadalmi és jogi helyzete Magyarországon és nemzetközi kitekintésben Helyzetfeltáró tanulmány Készítette: Nagy Zita Éva Pál Zsolt Szerepi Részletesebben BUDAPEST FŐVÁROS XVI. KER. ÖNKORMÁNYZAT ALPOLGÁRMESTERE
BUDAPEST FŐVÁROS XVI. KER. ÖNKORMÁNYZAT ALPOLGÁRMESTERE 6 1lo IS' Készült a 2015. január 28. napján tartandó képviselő-testületi ülésre. Készítette: Müller Kinga intézményi irodavezető Tárgy: Pszichiátriai Részletesebben A foglalkozási rehabilitáció középtávú stratégiája a nemzeti és közösségi irányelvek mentén
A foglalkozási rehabilitáció középtávú stratégiája a nemzeti és közösségi irányelvek mentén Szerző: Kovács Anikó Készült: Az NPM Új Közmenedzsment Tanácsadó és Szolgáltató Betéti Társaság, valamint a PDCA Részletesebben A munkaerő-piaci szolgáltató szervezetek hálózatának tevékenységrendszere. - 4. háttértanulmány -
A munkaerő-piaci szolgáltató szervezetek hálózatának tevékenységrendszere - 4. háttértanulmány - 1 Szerzők: Prókai Orsolya szakmai vezető Erdős Judit Szerepi Anna Erika A háttértanulmány a TÁMOP 5.3.8-11/A1-2012-0001 Részletesebben MAGYAR INFORMÁCIÓS TÁRSADALOM STRATÉGIA Egészségügyi és szociális ágazat
MAGYAR INFORMÁCIÓS TÁRSADALOM STRATÉGIA Egészségügyi és szociális ágazat Készült Az Informatikai és Hírközlési Minisztérium ajánlásai az információs társadalom ágazati részstratégiák készítéséhez c. ajánlás Részletesebben A KOMPLEX REHABILITÁCIÓ
A KOMPLEX REHABILITÁCIÓ 1 Farkasné Jakab Eszter - Horváth Péter - Mészáros Andrea Nagy Janka Teodóra - Petróczi Ferenc - Sima Ferenc - Szellő János 2 A KOMPLEX REHABILITÁCIÓ Szekszárdi Szociális MűhelyTanulmányok Részletesebben Nemzetközi kitekintés a foglalkozási rehabilitációs célú módszertani intézmények működésére
Nemzetközi kitekintés a foglalkozási rehabilitációs célú módszertani intézmények működésére Szerző: Kovács Anikó Készült: Az NPM Új Közmenedzsment Tanácsadó és Szolgáltató Betéti Társaság, valamint a PDCA Részletesebben BUDAPEST FŐVÁROS AUTIZMUSSAL ÉLŐKET SEGÍTŐ KONCEPCIÓJA AKIKRŐL BESZÉLÜNK
BUDAPEST FŐVÁROS AUTIZMUSSAL ÉLŐKET SEGÍTŐ KONCEPCIÓJA AKIKRŐL BESZÉLÜNK Az autizmus (ASD, autista spektrum zavar) napjainkra már nem egy elszigetelt, szűk réteget érintő probléma. Világszerte 67 millió Részletesebben 2016 © DocPlayer.hu Adatvédelmi irányelvek | Szolgáltatási feltételek | Visszajelzés

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság